title: Spreeinsel

text: 1820-luvulla arkkitehti Karl Friedrich Schinkel suunnitteli Spreeinselin pohjoisosan uuteen uskoon: hän teki Lustgartenista jälleen puiston, muutti tuomiokirkon uusklassistiseksi ja suunnitteli museorakennuksen kuninkaallista antiikkikokoelmaa varten. Schinkel suunnitteli myös komeimman Spreeinselin silloista, Schloßbrücken eli Linnansillan, joka yhdistää saaren kaupungin pääkatuun Unter den Lindeniin. Schinckelin museorakennuksen eli niin sanotun Vanhan museon (Altes Museum) taakse saaren pohjoisosaan kasvoi sadan vuoden kuluessa kokonainen museokompleksi: Uusi museo (Neues Museum, 1859), Kansallisgalleria (Alte Nationalgalerie, 1876), Bode-museo (1904) ja Pergamon-museo (1930). Keisari Vilhelm II:n määräyksestä vanha tuomiokirkko purettiin 1800-luvun lopulla ja sen tilalle rakennettiin nykyinen Berliner Dom.


title: Spreeinsel

text: Kaikki Spreeinselin rakennukset vaurioituivat vakavasti toisen maailmansodan pommituksissa. Berliinin jaossa saari jäi muun historiallisen keskustan tavoin Itä-Berliinin ja DDR:n puolelle. Tuomiokirkko ja museorakennukset kunnostettiin takaisin alkuperäiseen asuunsa, sen sijaan kuninkaanlinna purettiin ”preussilaisen militarismin symbolina”. Linnan paikalle jäänyt valtava aukio ristittiin vallankumoushengessä Marx-Engels-Platziksi. Aukion eteläreunalle valmistui 1964 moderni Staatsratsgebäude eli n rakennus. Vuonna 1976 aukiolle rakennettiin DDR:n parlamenttitalo Palast der Republik eli Tasavallan palatsi, sosialistisen Berliinin ylpeys.


title: Spreeinsel

text: Saksan yhdistyttyä 1990 Spreeinselistä tuli jälleen osa yhtenäisen Berliinin keskustaa. Asbestin vuoksi korjauskelvottomaksi tuomittu Palast der Republik purettiin vuosina 2006–2008.


title: Spreeinsel

text: Saksan liittopäivät päätti jo vuonna 2002, että paikalle rakennetaan kopio linnasta sotaa edeltäneessä asussaan. "Humboldt-Forumiksi" virallisesti kutsuttavaa kopiota oli tarkoitus ryhtyä rakentamaan vuonna 2010, mutta säästösyistä aloitusta lykättiin vuoteen 2014.


title: Stora Värtan

text: Stora Värtan on merenlahti Tukholman saaristossa Ruotsissa. Merialue on itä-länsi suunnassa noin kolme kilometriä leveä ja pohjois-etelä suunnassa kuusi kilometriä pitkä. Lahti yhdistyy etelässä Lilla Värtaniin, lännessä Edsvikeniin, koillisessa Kyrkfjärdeniin ja kaakossa Askrikefjärdeniin. Lahti rajoittuu lännessä Täbyn ja Danderydin kuntiin, etelässä Lidingön ja pohjoisessa Österåkerin kuntiin.


title: Puheviestintä

text: Puheviestintä on tieteenala, joka tarkastelee ihmisten keskinäistä vuorovaikutusta. Tieteenalan tavoitteena on ymmärtää ja selittää puhe- ja viestintäkäyttäytymistä sekä vuorovaikutuksen dynamiikkaa kasvokkais- ja verkkoviestinnässä sekä medioidussa viestinnässä. Tarkastelun kohteina ovat esimerkiksi ystävyys-, pari- ja perhesuhteet, tiimit, ryhmät ja verkostot, työyhteisön ja organisaation sisäisen vuorovaikutuksen kysymykset, vuorovaikutuksen ja hyvinvoinnin yhteydet, vaikuttamisen ja argumentoinnin keinot, puhe- ja esiintymistilanteet sekä viestinnän eettiset kysymykset.


title: Puheviestintä

text: Puheviestintää voi Suomessa opiskella vain Tampereen yliopiston Viestintätieteiden tiedekunnassa, aiemmin myös Jyväskylän ja Helsingin yliopistoissa. Jyväskylän yliopiston puheviestintä muutti nimensä viestinnäksi vuonna 2017, ja Helsingin yliopiston puheviestinnän tutkintoon johtava koulutus on lakkautettu.


title: Puheviestintä

text: Puheviestinnän asiantuntijat toimivat yrityselämän, median, koulutuksen, viestintäteknologian, politiikan, kulttuurin sekä hallinnon aloilla. He ovat sijoittuneet esimerkiksi yrityksen, järjestön tai muun organisaation johtoon, työyhteisön ja henkilöstön rekrytointi- ja kehittämistehtäviin, viestintäkouluttajiksi ja -valmentajiksi, puheviestinnän opettajiksi, tiedottamisen ja viestintäsuunnittelun alalle sekä kansainvälisten yritysten ja järjestöjen asiantuntijatehtäviin.


title: Puheviestintä

text: Puheviestinnän tieteenalalla on liki 2500 vuotta vanhat perinteet. Tieteenalan historia ulottuu aina antiikin retoriikkaan saakka. Aristoteles laati ensimmäisen systemaattisen kuvauksen puhetaidosta, vaikuttamisen perusteista sekä puhujan ja kuuntelijoiden suhteesta Retoriikka-teoksessaan jo noin 330 vuotta ennen ajanlaskumme alkua. Retoriikalla oli valistuksen aikoihin saakka merkittävä asema osana yleissivistävää koulutusta, ja se oli myös eurooppalaisten yliopistojen keskeisimpiä oppiaineita ja tieteenaloja.


title: Puheviestintä

text: Moderni puheviestinnän tutkimus virisi Yhdysvalloissa 1900-luvun alkupuolella, ja puheviestintä alkoi nopeasti muotoutua itsenäiseksi tieteenalaksi. Ensimmäinen itsenäinen laitos (Department of Speech) perustettiin Michiganin yliopistoon vuonna 1892. Alan ensimmäinen tieteellinen järjestö National Association of Academic Teachers of Public Speaking (nykyinen National Communication Association) perustettiin vuonna 1914. Ensimmäinen puheviestinnän tieteellinen aikakauslehti The Quarterly Journal of Speech perustettiin vuonna 1915, mistä lähtien lehti on ilmestynyt säännöllisesti.


title: Puheviestintä

text: Puheviestintä on kehittynyt tieteenalaksi, jota voi nykyään opiskella pääaineena aina tohtorin tutkintoon saakka sadoissa yliopistoissa eri puolilla maailmaa, lähinnä kuitenkin Yhdysvalloissa. Suomessa puheviestinnän varhaisin historia kytkeytyy puhetaiteen sekä julkisen puhetaidon opetustraditioon. Turun Akatemiassa oli sen perustamisesta (v. 1640) alkaen kaunopuheisuuden professuuri. Kansanvalistuksella ja lausuntatraditiolla oli vielä 1900-luvun alkupuolella vahva vaikutus suomalaiseen käsitykseen puhetaidosta. Puhetaidon ja erityisesti ääntämistä ja äänenkäyttöä sekä lausuntaa koskevan opetusalan viriäminen kytkeytyi suomalaisuus-aatteeseen ja suomen kielen aseman vankentamiseen sivistyskielenä.


title: Puheviestintä

text: Puheviestinnän opetusalaa nimitettiin vielä 1900-luvun alkupuoliskolla kaunopuheeksi, kaunoluvuksi, suulliseksi esitystaidoksi tai puhetekniikaksi. Puheoppi-nimitystä käytettiin yleisesti 1960- ja 1970-luvulla, ja se oli käytössä Tampereen yliopistossa vielä vuoteen 2010 saakka. Puheviestintä-nimike otettiin käyttöön 1980-luvun alussa Jyväskylän yliopistossa.


title: Puheviestintä

text: Puheviestinnän tutkimus sai Suomessa alkunsa Jyväskylän yliopistossa 1980-luvun alussa. Ensimmäinen puheviestinnän professuuri perustettiin vuonna 1984 Jyväskylän yliopistoon. Ensimmäinen puheviestinnän pro gradu -tutkielma valmistui vuonna 1984 ja ensimmäinen väitöskirja, Aino Sallisen Finnish Communication Reticence, vuonna 1986. Puheviestinnän tieteellinen yhdistys Prologos ry perustettiin vuonna 1989. Tampereen yliopistoon alan professuuri perustettiin 2003. Nykyisin Suomessa on kaksi puheviestinnän professoria: Maarit Valo Jyväskylän yliopistossa ja Pekka Isotalus Tampereen yliopistossa.


title: Puheviestintä

text: Puheviestintä kuuluu viestintätieteisiin. Tiedejärjestelmässä se sijoittuu humanististen tieteiden, käyttäytymistieteiden ja yhteiskuntatieteiden risteykseen.


title: Puheviestintä

text: Puheviestintä on hyvin edustettuna monissa kansainvälisissä viestintätieteellisissä järjestöissä, kuten ECREA:ssa, ICA:ssa ja NCA:ssa. Eurooppalaisessa viestintätieteellisessä yhdistyksessä ECREA:ssa (European Communication Research and Education Association) on puheviestinnän oma osasto, jonka nimi on "ECREA Section for Interpersonal Communication and Social Interaction". International Communication Association (ICA) järjestää vuosittain kansainvälisen kongressin, jossa käsitellään myös puheviestinnän tutkimuksen tuloksia. National Communication Association (NCA) järjestää puheviestinnän alan suurimman kansainvälisen kongressin vuosittain Yhdysvalloissa. Suomalainen puheviestinnän tieteellinen yhdistys Prologos ry järjestää yleensä joka toinen vuosi puheviestinnän valtakunnallisen kongressin Puheviestinnän päivät ja julkaisee puheviestinnän vuosikirja Prologia Prologia on julkaistu vuodesta 2005. Sen päätoimittajina ovat toimineet Tuula-Riitta Välikoski, Pekka Isotalus, Tarja Valkonen, Maarit Valo, Leena Mikkola ja Jonna Koponen.


title: Puheviestintä

text: Puheviestinnän tutkimus keskittyy interpersonaaliseen viestintään, ryhmäviestintään ja esiintymiseen. Puheviestinnän tutkimuksessa tarkastellaan ihmisten keskinäistä vuorovaikutusta, viestintäprosesseja sekä puhe- ja viestintäkäyttäytymistä. Tutkimus ei rajoitu kasvokkaisviestintään, vaan tutkimuskohteena on myös viestintäteknologian välityksellä tai muissa medioissa tapahtuva kanssakäyminen.


title: Puheviestintä

text: Vuorovaikutusta tarkastellaan monenlaisissa yhteyksissä, kuten ystävyys-, pari- ja perhesuhteissa, tiimeissä, ryhmissä ja verkostoissa, työyhteisön ja organisaation sisäisen vuorovaikutuksen kysymyksissä, vuorovaikutuksen ja hyvinvoinnin yhteyksissä, opetuksessa, hoito- ja ihmissuhdetyössä, politiikan kontekstissa sekä mediassa. Lisäksi perehdytään vaikuttamiseen ja argumentointiin, viestintäteknologian ja vuorovaikutuksen välisiin yhteyksiin, viestinnän yhteiskunnalliseen merkitykseen sekä viestinnän eettisiin kysymyksiin.


title: Puheviestintä

text: Puheviestinnän alalla tutkitaan esimerkiksiSuomessa puheviestinnän jatko-opintoja voi tehdä Jyväskylän yliopistossa viestintätieteiden laitoksella ja Tampereen yliopiston Viestinnän, median ja teatterin yksikössä. Näiden kahden laitoksen lisäksi alan tutkimusta on ainakin Helsingin ja Turun yliopistoissa. Jyväskylän yliopistossa puheviestinnän tutkimuksen painoalueet ovat vuorovaikutusosaaminen ja viestintäkoulutus, yksityis- ja työelämän vuorovaikutussuhteet sekä teknologiavälitteinen vuorovaikutus. Tampereen yliopistossa puheviestinnän tutkimuksen painopisteet ovat poliittinen viestintä, ammatillinen puheviestintä, puheviestintä hyvinvoinnin edistäjänä, kuunteleminen sekä medioitu interpersonaalinen viestintä.


title: Puheviestintä

text: Puheviestinnässä tehdään sekä laadullista eli kvalitatiivista että määrällistä eli kvantitatiivista tutkimusta. Puheviestinnän ilmiöitä tutkittaessa käytetään samoja tutkimusmenetelmiä kuin ihmistieteissä yleensäkin. Käytetyimpiä aineistonkeruumenetelmiä ovat haastattelu, havainnointi, kyselylomake, erilaiset mittarit sekä päiväkirjat ja muut kirjalliset aineistot.


title: Puheviestintä

text: Ihmisten keskinäisen vuorovaikutuksen tarkastelussa ja tutkimuksessa käytetään esimerkiksi seuraavia teorioita ja teoreettisia näkökulmia:


title: Mielipuoli kyttä

text: Mielipuoli kyttä ("Maniac Cop") on vuonna 1988 ensi-iltansa saanut toiminnallinen kauhuelokuva, jonka ohjasi William Lustig ja pääosassa on Tom Atkins.


title: Mielipuoli kyttä

text: Elokuva lähtee käyntiin siitä kun kaksi rikollista yrittää ryöstää erään naisen. Nainen pääsee pakenemaan ja rikolliset lähtevät naisen perään. Nainen juoksee suoraan erään poliisin luokse ja kaksikko on jo pakenemassa. Mutta yllättäen suurikokoinen poliisi tappaakin avuttoman naisraukan. Kukaan ei usko kahden rikollisen kertomusta, kunnes alkaa tapahtua lisää murhia.


title: Mielipuoli kyttä

text: "Video-oppaassa" vuodelta 1994 Kari Salminen antoi elokuvalle kaksi tähteä viidestä, mikä vastaa sanallista arviota ”keskinkertainen”.


title: Mielipuoli kyttä

text: Elokuva sai kaksi jatko-osaa, "Mielipuoli kyttä 2" (1990) ja "Mielipuoli kyttä 3" (1992).


title: Teatterikeskus

text: Teatterikeskus on suomalainen teatterialan yhdistys, joka pyrkii edistämään ryhmämuotoisten ammattiteattereiden toimintaa ja vahvistamaan niiden asemaa Suomessa. Se perustettiin Helsingissä 24. tammikuuta 1971.


title: Teatterikeskus

text: Teatterikeskus toimii muiden teatterialan järjestöjen kanssa Teatterikulmassa, entisessä Kulmakoulun rakennuksessa Helsingin Meritullinkadulla.


title: Teatterikeskus

text: Keskus jakaa vuosittain Vuoden teatteriteko -palkinnon osana Thalia-gaalaa.


title: Teatterikeskus

text: Teatterikeskus toimii jäsenteattereidensa yhteistyöjärjestönä ja edunvalvojana osallistuen aktiivisesti kulttuuripolittiseen keskusteluun. Teatterikeskus toimii tasa-arvoisemman teatterikentän puolesta ja pyrkii lähentämään teatterikentän todellisuutta ja teatterilakia eli julkisen rahoituksen rakennetta.


title: Teatterikeskus

text: Ryhmämuotoiset ammattiteatterit syntyivät 1970-luvun alussa teatteritaiteilijoiden perustaessa taiteelliseen työhön keskittyviä yhteisöjä. Ryhmiin kuuluvat taiteilijat halusivat alun perin kehittää teatteria ilman raskasta laitosmaista rakennetta. Nykyään ryhmät toivimat kotikaupunkiensa kulttuurielämässä ja Suomen-laajuisilla kiertueilla. Ryhmien toiminta luo paikallisesti arvokasta kulttuuritoimintaa ja vie sitä myös paikkoihin, joissa tarjontaa ei ole. Teatterikeskuksen tukee näiden ammatillisten teatteri- ja tanssiryhmien asemaa suomalaisessa yhteiskunnassa.


title: Teatterikeskus

text: Vanhimpien jäsenryhmien taloudellinen tilanne on suhteellisen vakaa, mutta 1990-luvulla ja sen jälkeen muodostuneiden uusien ryhmien rahoitus perustuu pääosin teatteri- ja orkesterilain ulkopuolisille suunnattuun harkinnanvaraiseen tukeen. Ryhmien rakenteesta johtuen henkilöstön palkaton työmäärä on suuri. Teatterikeskus pyrkii edistämään teattereiden välistä yhteistyötä, mikä helpottaa tila- ja resurssi-ongelmia ja tukee teatteri- sekä tanssitaiteen kehittymistä.


title: Teatterikeskus

text: Teatterikeskuksella on myös verkkopalvelu, jonka tarkoituksena on ryhmäteatterikentän näkyvyyden edistäminen, taiteenalan kulttuurisen tasa-arvon lisääminen, kierrätyksen ja ekologisen ajattelun vahvistaminen sekä ryhmäteatterikentän työskentelymahdollisuuksien parantaminen. Lisäksi Teatterikeskus julkaisee kahdesti vuodessa ilmestyvää ammattiryhmien ohjelmistolehteä "Teatterijoukkoa" ja ylläpitää siihen liittyvää verkkopalvelua.Vuonna 2012 Teatterikeskuksen jäsenryhmiä oli 34 kappaletta, joista seitsemän kuului teatteri- ja orkesterilain piiriin ja 27 ryhmää edusti teatterilain ulkopuolista teatterikenttää. Näistä teattereista 26 sai rahoituksensa lain ulkopuolisille teattereille suunnatusta valtion harkinnanvaraisesta tuesta.


title: Teatterikeskus

text: Vuonna 2006 Teatterikeskuksen jäsenryhmät saivat 3,1 % valtion teatterin, tanssin ja oopperan kokonaisrahoituksesta. Jäsenteatterit pitivät yhteensä 11,4 % kaikista vuoden puheteatteriesityksistä. Kaiken kaikkiaan Teatterikeskuksen jäsenteatterit pitivät 11,2 % koko maan teatteri-, tanssi- ja oopperaesityksistä tilastovuonna 2006.


title: Mārtiņš Rubenis

text: Mārtiņš Rubenis (s. 26. syyskuuta 1978 Riika) on latvialainen ohjaskelkkailija ja olympiamitalisti.


title: Mārtiņš Rubenis

text: Rubenins voitti Torinossa 2006 olympiapronssia yksiköissä. Mitali oli Latvian ensimmäinen talviolympialaisista. Ensimmäiset arvokisat hänelle olivat Naganon olympiakisat 1998, jossa hän sijoittui yksiköissä sijalle 14. Salt Lake Cityn olympialaisissa 2002 hänet hylättiin. Lisäksi hän on voittanut kaksi MM-hopeaa ja yhden MM-pronssin. EM-kilpailuissa 2006 hän voitti pronssia ja nuorten maailmanmestaruuden vuonna 1998.


title: Suvullinen lisääntyminen

text: Suvullinen lisääntyminen tarkoittaa lisääntymistä sukusolujen avulla, toisin kuin esimerkiksi suoralla solunjakautumisella tai itiöiden kautta. Suvullisen lisääntymisen etuna on, että se lisää perimän monimuotoisuutta. Se koostuu sukusolujen jakautumisesta ja hedelmöittymisestä.


title: Suvullinen lisääntyminen

text: Ei tarkkaan tiedetä, miten suvullinen lisääntyminen kehittyi, ja sen jatkuva säilyminenkin on jonkinasteinen tieteellinen arvoitus, sillä partenogeneesiä voitaisiin ensisilmäyksellä pitää edullisempana. Kokeissa on kuitenkin voitu osoittaa, että vaikeissa olosuhteissa suvullinen lisääntyminen tuottaa sopeutumia partenogeneesiä nopeammin.


title: Katia Zini

text: Katia Zini (s. 23. kesäkuuta 1981 Sondalo) on italialainen kaukalopikaluistelija, joka keskittyy pääasiassa pitkille-matkoille. Hän voitti pronssia 3000 metrin viestistä Torinossa 2006. Hänen isosiskonsa Mara on myös tunnettu kaukalopikaluistelija.


title: Mara Zini

text: Mara Zini (s. 26. lokakuuta 1979 Sondalo) on italialainen kaukalopikaluistelija ja olympiamitalisti. Zini voitti 3000 metrin viestistä pronssia Torinosta 2006. Hän on nelinkertainen Euroopanmestari viestistä ja on voittanut myös EM-hopean. Hän kilpailee yleisemmin viestimatkalla. Hänen pikkusiskonsa Katia on myös tunnettu kaukalopikaluistelija.


title: Kalle Lassila

text:
Kalle Lassila (s. 23. tammikuuta 1985 Veteli) on suomalainen uransa lopettanut maastohiihtäjä. Sapporon MM-kisoissa 2007 Lassila sijoittui perinteisen sprinttihiihdossa sijalle 11. Liberecin MM-hiihdoissa 2009 vapaan sprintissä sijalle 18. Vancouverin olympialaisissa 2010 hän oli perinteisen sprintissä kymmenes. Val Di Fiemmen MM-kisoissa 2013 perinteisen sprintissä 28. Hän hiihti ensimmäisen maailmancupin kilpailunsa Lahdessa vuonna 2005 ja sai samalla ensimmäiset maailmancupin pisteensä ollen perinteisen sprintissä 29. Maailmancupissa hän on ollut parhaimmillaan neljäs Kuusamon sprinttikilpailussa marraskuussa 2008. SM-kisoissa hän voitti sprintissä hopeaa 2008 ja pronssia 2007.
Lassila edusti Vetelin Urheilijoita. Nykyään Lassila toimii Yle Urheilun maastohiihto asiantuntijana.


title: Sergei Mylnikov

text: Sergei Aleksandrovitš Mylnikov (, 6. lokakuuta 1958 Tšeljabinsk, Venäjän SFNT – 20. kesäkuuta 2017) oli neuvostoliittolainen, sittemmin venäläinen jääkiekkomaalivahti. Mylnikov pelasi urallaan Neuvostoliiton mestaruussarjassa ja NHL:ssä Traktor Tšeljabinskin, SKA Pietarin ja Quebec Nordiquesin seurajoukkueissa sekä Neuvostoliiton maajoukkueessa. Hän oli ensimmäinen neuvostoliittolainen maalivahti NHL:ssä.


title: Anna Ancher

text: Anna Kirstine Brøndum Ancher (18. elokuuta 1859 – 15. huhtikuuta 1935) oli tanskalainen taidemaalari. Hän oli niin kutsutun "Skagenin koulukunnan" ainoa jäsen, joka oli todella syntynyt Skagenissa.


title: Anna Ancher

text: Ancher opiskeli Kööpenhaminassa ja Pariisissa. Hän meni vuonna 1880 naimisiin taiteilija Michael Peter Ancherin kanssa; parille syntyi tytär Helga.


title: Anna Ancher

text: Ancherille myönnettiin vuonna 1924 "Tagea Brandt Rejselegat". Hän kuoli Skagenissa 75 vuoden ikäisenä.


title: Punainen Haamu

text: Punainen Haamu, oikealta nimeltään Ivan Kragoff on Marvel-kustantamon sarjakuvissa esiintyvä neuvostoliittolainen superroisto. Punaisen Haamun apureina toimivat lähes aina hänen luomansa Superapinat (Mikhlo, Igor ja Peotr), jotka omaavat myös yliluonnollisia voimia. Kaikki hahmot loivat Stan Lee ja Jack Kirby. Haamu ja Superapinat esiintyvät ensi kerran vuonna 1963 Fantastic Four -lehden numerossa 13. Punainen Haamu on yhdessä apinoidensa kanssa taistellut pääasiallisesti Ihmenelosia vastaan.


title: Punainen Haamu

text: Ivan Kragoff syntyi Leningradissa Neuvostoliitossa, ja vartuttuaan hän ryhtyi tutkijaksi. Hän liittyi tutkijaryhmään, joka yritti lyödä Amerikan kilpalennossa Kuuhun ja jotka olivat päättäneet vallata Kuun kommunistiseksi taivaankappaleeksi. Kragoff kasvatti kolme apinaa, Mikhlon (gorilla), Igorin (paviaani) ja Peotrin (oranki), palvelemaan itseään lennon aikana. Lähdettyään matkaan myös Ihmeneloset syöksyivät kohti Kuuta.


title: Punainen Haamu

text: Koska Kragoff tiesi Ihmenelosten saaneen voimansa kosmisesta säteilystä, hän jätti tahallaan suojansa pois raketistaan. Kragoff toivoi säteilyn muuttavan hänet ja hänen apinansa yliluonnollisen voimakkaiksi olennoiksi. Näin tapahtuikin, sillä saavuttuaan Kuuhun Kragoff huomasi kykenevänsä muuttumaan aineettomaksi, Mikhlo omasi valtavat fyysiset voimat, Peotr hallitsi painovoimaa ja magnetismia (vertaa Painovoimaa ja Magnetoa) ja Igor huomasi kykenevänsä muuttamaan fyysistä muotoaan milteipä millaiseksi vain. Apinat olivat saaneet myös suuremmat hengenlahjat. Kragoff muutti nimensä Punaiseksi Haamuksi ja nimesi apinakolmikon Superapinoiksi.


title: Punainen Haamu

text: Vaikka Punainen Haamu menestyi taistelussa Ihmenelosia vastaan, käänsi paikalle saapunut puolijumalalliseen Seuraajien rotuun kuuluva Uatu tilanteen ja Punainen Haamu joutui palaamaan maapallolle apinoidensa kera.


title: Punainen Haamu

text: Myöhemmin Punainen Haamu yritti lisätä voimiaan suuremmiksi kosmisen säteilyn avulla, mutta huomasikin juuttuneensa aineettomaan tilaansa. Hän kaappasi apinoidensa avulla Anthony Starkin ja pakotti tämän rakentamaan laitteen, jonka avulla hän vapautuisi olotilastaan. Sivuvaikutuksena Haamun atomit kuitenkin alkoivat hajaantua ja hän hajosi olemattomiin. Tahdonvoimallaan Haamu kuitenkin sai kehonsa jälleen kasaan vaikka pysyikin edelleen aineettomana.


title: Punainen Haamu

text: Kuukausia myöhemmin Herra Fantastinen matkusti avaruuteen tutkimaan miten palauttaisi menetetyt voimansa. Herra Fantastisen tietämättä myös Punainen Haamu piileskeli koneessa. Tutkiessaan kosmista säteilyä Punainen Haamu hyökkäsi Herra Fantastisen kimppuun ja säteilyannos palautti hänen voimansa entiselleen. Samalla hän sai kyvyn muuttaa lähellään olevia esineitä myös aineettomiksi.


title: Punainen Haamu

text: Myöhemmin Superapinat saavuttivat huomattavasti suuremman älykkyystason tuntemattomista syistä johtuen samalla kun Punainen Haamu taantui lapsen tasolle. Superapinoiden voimat olivat myös fuusioituneet niin, että jokainen niistä kykeni käyttämään toistensa voimia. Apinat yrittivät luoda tappavan viruksen jolla tuhota ihmiskunta, mutta Herra Fantastinen lopetti tämän uhan.


title: Punainen Haamu

text: Ultimate Marvel-jatkumossa Punainen Haamu ei omaa voimiaan eikä apinoitaan. Hän on Siperiassa laboratoriotaan pitävä julma tiedemies, joka yrittää saada Misha-nimisen karhun puhumaan.


title: Punainen Haamu

text: Punainen Haamu omaa ikäisensä, aktiivisesti harjoittelevan miehen fyysiset voimat. Hän on nerokas tiedemies ja harjaantunut robotiikassa, genetiikassa sekä fysiikan eri osa-alueilla. Tämän lisäksi Punainen Haamu on tutkinut lukuisia eri kommunistisia teorioita.


title: Punainen Haamu

text: Hänen todellinen voimansa on hänen kykynsä muuttua tahdonvoimallaan aineettomaksi (vertaa Varjokissa). Haamun ympärillä on psioninen kenttä, jonka avulla hän kykenee pitämään atominsa irrallaan, mutta järjestyksessä niin ettei mikään voi koskettaa häntä.


title: Punainen Haamu

text: Keskittymisen kautta Haamu kykenee myös muuttamaan aineettomuutensa astetta esimerkiksi siten, että hän muistuttaa tiheää vesihöyryä täydellisen aineettomuuden sijaan. Haamu ei varsinaisesti kykene muuttumaan näkymättömäksi, mutta ollessaan aineettomassa olomuodossaan, hän on läpinäkyvä. Koska Haamun mentaalinen kontrolli on tiukka, hän kykenee muokkaamaan kehonsa eri osien aineellisuutta niin, että esimerkiksi ase pysyy hänen kädessään. Aineettomassa olomuodossaan Haamun aineenvaihdunta muuttuu myös siten, että hän pärjää pitkiäkin aikoja ilman ruokaa tai juomaa. Keskittymällä tiukasti Haamu kykenee muuttamaan myös lähellään olevia esineitä aineettomiksi.


title: Ilja Bjakin

text: Ilja Vladimirovitš Bjakin (, s. 2. helmikuuta 1963 Sverdlovsk, Venäjän SFNT, Neuvostoliitto) on venäläinen entinen jääkiekkoilija. Bjakin edusti seurajoukkuetasolla Neuvostoliiton mestaruussarjassa Spartak Moskovaa ja Avangard Omskia sekä NHL:ssä Edmonton Oilersia ja San Jose Sharksia. Neuvostoliiton maajoukkueessa hän pelasi vuosina 1982–1991. Hänet valittiin Venäjän ja Neuvostoliiton jääkiekon kunniagalleriaan vuonna 1988.


title: Sturmgeist

text: Sturmgeist on Solefald-yhtyeestä tutun Cornelius Jakhellnin vuonna 2003 Berlinissä perustama saksalainen black- ja thrash metal -yhtye. Yhtyeen tyylisuunta on pitkälti kokeellinen, ja sanoitukset, joita on tehty englanniksi, norjaksi ja saksaksi pohjaavat saksalaisiin kansanperinteisiin, sodankäyntiin ja Goethen runouteen. Yhtyeen nimi on saksaa ja tarkoittaa ”myrskynhenkeä”.


title: Sturmgeist

text: Sturmgeist oli aluksi Jakhellnin sooloprojekti. Ensimmäisen täyspitkän albuminsa yhtye julkaisi 24. tammikuuta 2005 nimellä "Meister Mephisto". Vuoden 2005 kiertue vietiin läpi sessiomuusikoiden voimin, jonka jälkeen yhtye laajeni ”oikeaksi” yhtyeeksi yhden miehen projektin sijasta. Kolmimiehiseksi laajentunut Sturmgeist julkaisi toisen kokopitkän albuminsa "Überin" 16. lokakuuta 2006 Euroopassa, ja päivää myöhemmin Yhdysvalloissa. Sturmgeistin levy-yhtiö on Season of Mist.Jokelan koulusurmassa Pekka-Eric Auvinen surmasi Jokelan koulukeskuksessa kahdeksan ihmistä ja lopulta itsensä 7. marraskuuta 2007. Auvinen oli tätä ennen lähettänyt internetiin murha-aikeisiin liittyviä kotivideoita sekä julkaissut manifesteja muun muassa nimimerkeillä ”Sturmgeist” ja ”Sturmgeist89”. Auvinen myös mainitsi nyt poistetussa YouTube-profiilissaan Sturmgeistin yhdeksi suosikkiyhtyeekseen 17 muun yhtyeen lisäksi. Sturmgeist on myös pelihahmo "Battlefield 2" sekä The Medal of Honor- Frontline -tietokonepeleissä, eikä ole selvää, miten Auvinen oli nimimerkkinsä valinnut. Sturmgeist-yhtye sai kuitenkin heti tapauksen jälkeen yhteydenottoja lehdistöltä ja muulta medialta. Cornelius Jakhelln julkaisi yhtyeen sivustolla vielä samana päivänä lehdistötiedotteen, jossa yhtye esitti syvimmän osanottonsa ja surunvalittelunsa tapauksesta. Samalla Jakhelln painotti, että heillä tai heidän musiikillaan ei ole mitään tekemistä Auvisen kanssa. Yhtyeen uusimmalta albumilta Manifesto Futuristalta löytyy kappale nimeltään Sturmgeist89 joka on sanoitettu vastustamaan Auvisen toimia.


title: Franz Xaver Richter

text: Franz Xaver Richter (1. joulukuuta 1709 Holleschau, Määri - 12. syyskuuta 1789 Strasbourg) oli Mannheimin vaaliruhtinas Karl Theodorin palveluksessa toiminut myöhäistä barokkia edustanut säveltäjä .


title: Franz Xaver Richter

text: Hän kirjoitti La Deposizione della Croce -oratorion (1748), 28 messua, paljon motetteja ja psalmeja, 69 sinfoniaa sekä kosolti kamarimusiikkia.


title: Igor Stelnov

text: Igor Anatoljevitš Stelnov (, 12. maaliskuuta 1963 Moskova, Neuvostoliitto – 24. maaliskuuta 2009) oli venäläinen jääkiekkoilija, pelipaikaltaan puolustaja.


title: Igor Stelnov

text: Stelnov edusti seurajoukkuetasolla TsSKA Moskovaa, Himik Voskresenskiä, Rögleä ja Asiagoa. Hänet valittiin Venäjän ja Neuvostoliiton jääkiekon kunniagalleriaan vuonna 1984.


title: Igor Stelnov

text: Stelnov voitti maajoukkueurallaan olympiakultaa vuosina 1984 ja 1988. MM-tasolla Stenov oli voittamassa kultaa 1986 ja hopeaa 1987.


title: Igor Stelnov

text: Vuodesta 2004 Stelnov oli venäläisseura HK MVD:n valmennusryhmässä. Stelnov kuoli vuonna 2009 vaikean sairauden jälkeen.


title: Portugalin Grand Prix 1984

text: Portugalin Prix 1984 oli Formula 1 -sarjan osakilpailu, joka ajettiin 21. lokakuuta 1984 Estorilin radalla Portugalissa. Kilpailun voitti McLarenilla ajanut Alain Prost, jolle voitto oli kauden seitsemäs.


title: Portugalin Grand Prix 1984

text: Paalupaikan otti Nelson Piquet ajalla 1.21,703 ja toiseksi nopein oli Alain Prost. Seuraavat lähtöruudut valtasivat Ayrton Senna, Keijo Rosberg ja Elio de Angelis.


title: Portugalin Grand Prix 1984

text: Williams-tallille kisaviikonloppu tuli kalliiksi. Perjantain ensimmäisissä harjoituksissa Rosberg räjäytti kaksi moottoria ja Jacques Laffiten auto hajosi. Lauantain aamupäivän harjoituksissa Rosbergin auton vaihde meni pois päältä ja moottori otti ylikierroksisa kunnes pamahti. Tallin mekaanikkoihin iski paniikki saada ykkösauto kuntoon. Aika ei mitenkään riittänyt. Kun aika-ajoa oli jäljellä neljä minuuttia Rosberg hyppäsi vara-autoonsa ja ohjasi sen radalle. Ajo onnistui ja Rosberg sai neljänneksi parhaan ajan.


title: Portugalin Grand Prix 1984

text: Keijo Rosberg starttasi neljännestä lähtöruudusta ja rynnisti heti kärkeen. Hän pysyi johdossa neljä kierrosta, kunnes moottori petti ja Alain Prost ampaisi ohitse. Samaan aikaan Niki Lauda oli yhdeksäntenä 14 sekuntia kärjen takana. Lauda ohitteli autoja urakalla ja pääsi kolmanneksi. Toisena oli Nigel Mansell 30 sekuntia Laudaa edellä. Ajamalla Lauda tuskin olisi Mansellia saavuttanut, mutta Mansell ajoi 19 kierrosta ennen maalia öljyläikkään, pyörähteli radalla ja joutui keskeyttämään. Lauda siirtyi kakkoseksi ja samalla maailmanmestaruuteen kiinni. Järjestys säilyi maaliin saakka. Prost sai kauden seitsemännen osakilpailuvoittonsa ja Niki Lauda maailmanmestaruuden puolen pisteen erolla Prostiin.


title: Sara Renner

text: Sara Renner (s. 10. huhtikuuta 1976 Golden, Brittiläinen Kolumbia) on kanadalainen uransa lopettanut maastohiihtäjä, joka kilpaili pääasiassa sprinttimatkoilla.


title: Sara Renner

text: Renner voitti olympiahopeaa sprinttiviestissä Beckie Scottin kanssa Torinon 2006 olympialaisissa, ja samoissa kisoissa hän sijoittui kahdeksanneksi 10 kilometrin kilpailussa. Lisäksi hän voitti pronssia henkilökohtaisessa sprintissä Oberstdorfin maailmanmestaruuskilpailuissa 2005. Salt Lake Cityn 2002 olympialaisissa hän oli sprintissä B-finaalin kolmonen eli sijoittui lajin lopputuloksissa yhdeksänneksi.


title: Sara Renner

text: Renner seurustelee italialais-kanadalaisen alppihiihtäjän Thomas Grandin kanssa. Hän sai lapsen vuonna 2007.


title: 20 suosikkia – Tsingis Khan

text: 20 suosikkia – Tsingis Khan on Frederikin kokoelmalevy vuodelta 1996. Levy on Frederikiltä ensimmäinen osa "20 suosikkia" -kokoelmalevysarjassa.20 suosikkia -sarjan muut levyt.


title: Martti Jylhä

text: Martti Samuel Jylhä (s. 3. kesäkuuta 1987 Sotkamo) on suomalainen maastohiihtäjä. Jylhä voitti nuorten MM-kisoissa vuonna 2007 kultaa ja hopeaa. SM-kisoista hänellä on 15 kultaa: kahdeksan viestistä, viisi parisprintistä ja kaksi sprintistä. Hän sijoittui Liberecin MM-kisojen 2009 sprintissä sijalle 33, Oslon MM-kilpailuissa 2011 sijalle 22, Sotšin olympialaisissa 2014 21:nneksi ja Lahden MM-kilpailuissa 2017 seitsemänneksi. Falunin MM-kilpailuissa 2015 hän oli vapaan hiihtotavan parisprintissä Ville Nousiaisen kanssa viides. Pyeongchangin olympialaisissa 2018 hän sijoittui perinteisen hiihtotavan sprintissä kymmenenneksi ja vapaan parisprintissä yhdeksänneksi.


title: Martti Jylhä

text: Jylhä kilpaili maastohiihdon maailmancupissa ensimmäisen kerran maaliskuussa 2006 sijoittuen Borlängen vapaan hiihtotavan sprintissä 27:nneksi. Kymmenen parhaan joukkoon hän sijoittui ensimmäisen kerran Valdidentrossa helmikuussa 2009 oltuaan vapaan hiihtotavan sprintissä yhdeksäs. Joulukuussa 2013 Jylhä sijoittui toiseksi Davosin vapaan hiihtotavan sprintissä, ja oli karsinnan nopein.


title: Martti Jylhä

text: Jylhä edustaa Vuokatti Ski Team Kainuuta ja häntä valmentaa Jarmo Riski. Jylhä kuuluu Suomen maastohiihtomaajoukkueeseen kaudella 2017–2018.


title: Joost

text: Joost on videon jakelemiseen ja katsomiseen tarkoitettu P2PTV-teknologiaa käyttävä tietokoneohjelma. Ohjelman loivat Niklas Zennström ja Janus Friis, jotka tunnetaan myös Skypen kehittäjinä. Nykyisin Joostin kehitystyöstä vastaa Joost N.V. Vuosina 2007–2008 Joost-palvelu perustui Mozilla-pohjaiseen työpöytäsoittimeen. Vuoden 2008 loppupuolella palvelu siirtyi Flash-pohjaiseen selainjärjestelmään.


title: Joost

text: Joost on tehnyt sopimuksia eri sisällöntuottajien, kuten Ministry of Sound TV:n, Aardman Animationin, Warner Musicin ja Paramount Picturesin kanssa. Vuonna 2007 Joost esitti myös NHL-otteluita.


title: Alajoki

text: Alajoki voi tarkoittaa seuraavia:


title: 20 suosikkia – Rensselit pykälään

text: 20 suosikkia – Rensselit pykälään on Frederikin kokoelma-albumi vuodelta 1997. Levy on Frederikiltä toinen osa "20 suosikkia" -kokoelmalevysarjassa.


title: Se jokin sinulla on

text: 20 suosikkia – Se jokin sinulla on on Frederikin kokoelma-albumi vuodelta 2002. Levy on Frederikiltä kolmas ja viimeinen osa "20 suosikkia" -kokoelmalevysarjassa.


title: Aleksei Žitnik

text: Aleksei Nikolajevitš Žitnik (, , s. 10. lokakuuta 1972 Kiova, Ukrainan SNT, Neuvostoliitto) on venäläinen entinen jääkiekkoilija, pelipaikaltaan puolustaja. Hän lopetti uransa KHL-seura Dynamo Moskovassa. Urallaan Žitnik on pelannut 1085 ottelua NHL:ssä, jonne Los Angeles Kings hänet vuoden 1991 varaustilaisuuden neljännellä kierroksella. Žitnik tunnetaan aggressiivisesta pelityylistä ja voimakkaista taklauksista.


title: Aleksei Žitnik

text: Žitnik on voittanut urallaan olympiakultaa vuonna 1992 Itsenäisten valtioiden yhteisön ja Georgian muodostamassa yhdistyneessä joukkueessa. NHL:ssä Žitnik pääsi kahdesti Stanley Cup -finaaleihin, tulokaskaudellaan Los Angeles Kingsissä 1992–1993 ja Buffalo Sabresissa 1998–1999.


title: Philippe Streiff

text: Philippe Streiff (s. 26. kesäkuuta 1955 Grenoble, Ranska) on uransa lopettanut ranskalainen Formula 1 -kuljettaja. Hän osallistui urallaan 54 osakilpailuun saavuttaen yhden palkintosijan Australian GP:ssä 1985 ja 11 MM-pistettä.Aika-ajoissa Streiff sijoittui parhaimmillaan viidenneksi Euroopan GP:ssä 1985.


title: Philippe Streiff

text: Ennen Formula 1 -uraansa Streiff voitti Ranskan Formula 3 -sarjan mestaruuden vuonna 1981.


title: Philippe Streiff

text: Streiff halvaantui testionnettomuudessa ennen kauden alkua, minkä seurauksena hän joutui luopumaan F1:sistä.


title: Kekkonen Helsingissä

text: Kekkonen Helsingissä on 14. marraskuuta 2007 julkaistu Roni Aaronin & Sleepy Sleepersin albumi. Albumilla 6-vuotias Roni Aaron ja Sleepy Sleepers -yhtye esittävät vanhoja "Sliippari"-klassikkoja.


title: Yleisurheilun sisäratojen maailmanmestaruuskilpailut 2010

text: Vuoden 2010 yleisurheilun sisäratojen MM-kilpailut järjestettiin 12.–14. maaliskuuta 2010 Dohassa Qatarissa.


text: IAAF ilmoitti 25. maaliskuuta 2007 Mombasassa, Keniassa pitämässään kokouksessa, että kisojen järjestämistä olivat anoneet Turkki ja Qatar. Marraskuussa 2007 IAAF äänesti kisojen järjestäjäksi Qatarin pääkaupungin Dohan.


title: Villa Vallmogård

text: Villa Vallmogård (myös "Vallmogården") on jugendtyylinen huvila Kauniaisissa. Se sijaitsee Kavallintien ja Helsingintien välissä lähellä Kauniaisten kirkkoa. Rakennuksen on suunnitellut Lars Sonck ja se rakennettiin vuonna 1907. Huvila rakennettiin kirjailija Mikael Lybeckin ystävältään Janne Thurmanilta ostamalle tontille. Alun perin talon julkisivu oli tiilistä tehty. Lybeck itse ehti asua rakennuksessa parikymmentä vuotta ennen kuolemaansa, hänen perheensä asui siellä vuoteen 1948 asti. Silloin talo myytiin Sotainvalidien veljesliitolle, joka käytti sitä aivovammaisten hoitolaitoksena seitsemän vuotta. Kauppala osti rakennuksen, joka toimi kauppalantalona parikymmentä vuotta. Talosta tehtiin kulttuuritalo vuonna 1982 ja se on edelleen kaupungin omistuksessa. Nykyisin muun muassa musiikkiopisto käyttää tiloja. Rakennuksessa oleva sali toimii konserttisalina ja muita tiloja käytetään esimerkiksi seminaareihin. Sisustuksena on säilytetty edelleen myös Lybeckien jugendhuonekaluja, samoin Mikael Lybeckin koko tuotanto löytyy talosta. Vallmogård on merkitty Museoviraston rakennettuun kulttuuriympäristöön liittyvään "Valtakunnallisesti merkittävät kulttuurihistorialliset ympäristöt 1993" -luetteloon.


title: Ekumeeniset uskontunnustukset

text: Ekumeeniset uskontunnustukset ovat kolme melkein kaikkien kristillisten kirkkokuntien hyväksymää uskontunnustusta: Apostolinen uskontunnustus, Nikean uskontunnustus ja Athanasioksen uskontunnustus, joista jokainen on syntynyt ennen suurta skismaa, jolloin kristikunta jakautui.


title: Ekumeeniset uskontunnustukset

text: Useimmat läntiset kirkkokunnat hyväksyvät kaikki kolme ekumeenista tunnustusta. Näihin kuuluvat reformoidut kirkot, roomalais-katolinen kirkko, anglikaaniset kirkkokunnat, ja luterilaiset kirkot. Monet metodistikirkot hyväksyvät Nikean uskontunnustuksen ja apostolisen uskontunnustuksen.


title: Ekumeeniset uskontunnustukset

text: Ortodoksinen kirkko hyväksyy Nikean uskontunnustuksen, mutta ei apostolista uskontunnustusta eikä Athanasioksen uskontunnustusta.


title: Pedon kehto

text: Pedon kehto ("Belly of the Beast") on vuonna 2003 suoraan videolle julkaistu Steven Seagalin tähdittämä toimintaelokuva. Sen ohjasi Ching Siu-tung ja käsikirjoitti James Townsend.


title: Pedon kehto

text:
Entisen CIAn agentin Jake Hopperin tytär kidnapataan yhdessä toisen tytön kanssa. Hopper yhdessä entisen apurinsa Suntin kanssa lähtevät Thaimaahan pelastamaan tyttöjä. Matkan aikana paljastuu että toinen tytöistä on Yhdysvaltain senaattorin tytär, josta terroristit vaativat lunnaita.
Elokuva kuvattiin Bankokissa, Thaimaassa maalis-huhtikuussa 2003.


title: Jackie Chan (piirroshahmo)

text: Jackie Chan on kuvitteellinen hahmo piirrossarjassa Jackie Chan seikkailee. Hän on sarjan päähenkilö, joka yrittää estää maagisten talismaanien päätymisen rikollisjärjestö Pimeän Kouran käsiin. Jackien perheeseen kuuluu hänen setänsä ja hänen serkuntyttärensä Jade.


title: Jackie Chan (piirroshahmo)

text: Jackie työskentelee setänsä antiikkikaupassa ja hänen serkkunsa lähettää tyttärensä setänsä luo Aasiasta. Jackie löytää Ludvigin kadonneesta temppelistä kultaisen kilven jonka vuoksi kolme rikollista käyvät Jackien kimppuun saadakseen kilven. Salainen palvelu Osasto 13 kuitenkin pelastaa hänet. Paljastuu, että hyökkääjät ovat Pimeä Koura rikollisjärjestöstä, jota johtaa paikallinen hyväntekijä Valmont. Pimeä Koura haluaa kilvessä olevan maagisen esineen joka on ensimmäinen kahdestatoista maagisesta talismaanista. Kaikki 12 talismaania muuttaisivat demonin Shendun kivestä takaisin normaaliksi jolloin tämä valtaisi koko maailman. Jackie ystävineen selviää Pimeän Kouran lähettämistä sumopainijasta Tohrusta sekä Shendun palvelijoista Varjoista ja saavat ensimmäisen talismaanin kukon, jonka avulla voi lentää.


title: Jackie Chan (piirroshahmo)

text: Kun viimeinen talismaani, tiikeri on löytynyt, se luo Jackiestä pahan Jangin, joka luovuttaa talismaanit Shendulle. Shendu palaa ja aikoo tuhota koko Aasian, jonka asukkaiden esi-isät palvelijat Shendua, mutta lopulta pettivät tämän ja muuttivat kiveksi taikasoturi Lo Pein avulla. Jackie saa kuitenkin muutettua Shendun takaisin kiveksi ja Jade tuhoaa patsaan.


title: Jackie Chan (piirroshahmo)

text: Toisella kaudella Shendu palaa takaisin hänen sisariensa Paholaisvelhojen avulla. Myös uudelleenjärjestetty Pimeä Koura suunnittelee Chanin eliminoimista. Velhot tekevät loitsun, jonka avulla Shendu saisi kenen tahansa ruumiin omakseen. Hän valitsi Jackie Chanin, mutta Pimeän Kouran johtaja Valmont työnsi vahingossa Chanin pois Shendun tieltä ja sai näin itse demonin sisäänsä. Pimeä Koura vei kaikki talismaanit sekä kirjan, jossa oli tietoja eräällä saarella sijaitsevista vanhoista taikavoimaisista esineistä. Jade kokoaa Tehotiimin heidän talismaanien etsimisessä vastaan tulleista ystävistä: Jackie Chan, juonikas Jade, painija El Toro Furthe, ex-varas Viper ja hyvien puolelle siirtynyt entinen Pimeän Kouran jäsen Tohru.


title: Jackie Chan (piirroshahmo)

text:
Tehotiimi saa kaikki talismaanit Pimeältä Kouralta, mutta Shendu saa maagisen Pan Ku -rasian, jonka avulla voitaisiin vapauttaa Paholaisvelhot. Jackie ja muut saavat kuitenkin suljettua Shendua lukuun ottamatta kaikki velhot takaisin omaan ulottuvuuteen yksi kerrallaan. Jade jää kuitenkin vangiksi demonimaailmaan ja ainoa keino hänen saamiseksi takaisin on Hongkongissa sijaitseva viimeinen Shendun portti. Jade saadaan pelastettua ja Shendu joutuu jälleen demonimaailmaan. Shendu palasi vielä ja sai Jackien ruumiin viimein valtaansa. Hän muutti Kohtalon Kirjan avulla maailman demonien valtakunnaksi ja vihollisensa orjikseen. Lopulta Tehotiimi kokoontui kuitenkin uudelleen ja onnistuivat muuttamaan maailman entiselleen.
Toisen kauden loput jaksot ovat yksittäisiä tarinoita, jossa Jackie kohtaa mm. japanilaisen rikollisliigan ja erilaisia taikaolentoja.


title: Jackie Chan (piirroshahmo)

text:
Kolmannella kaudella Jackie saa uuden vihollisen kun velho nimeltä Daolon Wong haluaa talismaanien voimat haltuunsa, jotka ovat siirtyneet jonkin eläimen sisään. Esimerkiksi näkymättömyyden talismaani, jonka symboli on käärme, on käärmeen sisällä. Wong muuttaa Pimeän Kouran agentit apureikseen ja Jackiella on jälleen maailma pelastettavana. Wong saa 2 talismaanin voimaa haltuunsa, mutta loput Jackie saa pelastettua ja vie eläimet, joissa talismaanivoima on, Osasto 13:een.
Wongin havitellessa lohikäärmetalismaanin voimaa hän löytää ainoan elossa olevan lohikäärmeen, joka paljastuu Shenduksi. Shendu ottaa Wongin talismaanivoimat itselleen ja saa lopulta lähes kaikki voimat. Hän hyökkää Osasto 13:een, mutta Wongin loitsun avulla Jackien setä saa muutettua hänet jälleen patsaaksi. Shendu suljetaan Osasto 13:n selliin, lähelle talismaaneja. Kolmannessa kaudessa on myös yksittäisiä tarinoita, kuten kaikissa kausissa.


title: Jackie Chan (piirroshahmo)

text: Neljännellä kaudella Shendun entiset palvelijat, Varjot, palaavat. Paljastuu, että heitä ovat aluksi hallinneet eri demonit, joiden voimat on erityisissä Oni-naamioissa. Toisen kauden jakso, jossa Jade pystyy komentamaan Varjoja, on eräänlainen alku tälle kaudelle. Oni-demoneiden johtaja on Tarakudo, joka ottaa Pimeän kouran agentit työntekijöikseen yrittäessään vapauttaa muut Oni-demonit maan päälle.


title: Out of Reach

text: Out of Reach on vuonna 2004 suoraan DVD:lle julkaistu yhdysvaltalais-puolalainen toimintaelokuva. Elokuvan ohjasi Po-Chih Leong ja käsikirjoitti Trevor Miller. Pääosassa esiintyy Steven Seagal.


title: Out of Reach

text:
William Lansing on entinen valtion agentti. Nykyään mies elelee metsässä ja auttaa loukkaantuneita eläimiä. Hän myös on kirjeenvaihdossa puolalaisen orpotytön Irenan kanssa. Sitten tyttö eräänä päivänä katoaa ja Lansing lähtee tutkimaan asiaa. Mutta hänelläpä onkin kovat miehet vastassa.
Elokuva kuvattiin kokonaan Puolassa ympäri Varsovaa vuoden 2003 elo-syyskuun aikana.


title: Submerged

text: Submerged on vuonna 2005 televisioensi-iltansa saanut toimintaelokuva. Elokuvan ohjasi ja käsikirjoitti Anthony Hickox yhdessä Paul de Souzan kanssa. Pääosaa esittää Steven Seagal.


title: Submerged

text: Chris Kody on entinen Yhdysvaltain armeijan komentaja, joka istuu vankilassa. Hänet vapautetaan suorittamaan tehtävää vanhojen sotilaidensa kanssa. Heidän tehtävänään on napata tutkija, joka on kehittänyt mielenhallintateknologiaa, jolla voi tehdä kenet tahansa murhaajaksi.


title: Franciszek Macharski

text: Franciszek Macharski (20. toukokuuta 1927 Krakova – 2. elokuuta 2016) oli puolalainen katolinen pappi. Hän toimi Krakovan arkkipiispana vuosina 1978–2005 ja oli kardinaalina vuodesta 1979.


title: Franciszek Macharski

text: Macharski oli vanhempiensa Leopoldin ja Zofian kolmesta lapsesta nuorin. Hän sai konfirmaationsa vuonna 1944 ja opiskeli teologiaa Jagellon yliopistossa. Hänet vihittiin papiksi 2. huhtikuuta 1950, ja hän jatkoi myöhemmin opintojaan Sveitsissä.


title: Franciszek Macharski

text: Macharski äänesti vuonna 2005 konklaavissa, jolla valittiin uusi paavi Benedictus XVI, mutta menetti äänestämisoikeutensa toukokuussa 2007 täytettyään 80 vuotta.


title: Marco Cé

text: Marco Cé (8. heinäkuuta 1925 Izano, Cremonan maakunta – 12. toukokuuta 2014) oli italialainen katolinen pappi. Hän toimi Venetsian patriarkkana vuosina 1978–2002 ja oli kardinaali vuodesta 1979.


title: Marco Cé

text: Cé osallistui vuonna 2005 uuden paavin valintaan, mutta menetti äänioikeutensa myöhemmin samana vuonna täytettyään 80 vuotta.


title: Darkman

text: Darkman on vuonna 1990 ensi-iltansa saanut toimintaelokuva. Elokuvan ohjasi Sam Raimi ja pääosassa on Liam Neeson.


title: Darkman

text: Elokuva kertoo tiedemiehestä nimeltä Peyton Westlake, joka yrittää kollegansa kanssa luoda keinotekoista ihoa. Kaksikko on saanut aikaan jonkinlaisen keinoihon prototyypin, mutta ongelmana on se, että valo hajottaa keinoihon solut 99 minuutissa. Peytonin lakimiesnaisystävän törmättyä arkaluontoiseen dokumenttiin laboratorioon hyökätään ja tämän seurauksena Peyton saa pahoja palovammoja. Peyton menettää kasvonsa ja tuntoaistinsa ja enää hänellä on mielessä vain kosto.


title: Darkman

text: "Video-oppaassa" vuodelta 1994 Ilkka Jauhiainen kutsuu elokuvaa iskeväksi ja hauskaksi mutta parissa kohdassa vastenmielisen väkivaltaiseksi ilopilleriksi ja antaa sille kolme tähteä viidestä.


title: Pierrette Alarie

text: Pierrette Alarie CC, CQ (9. marraskuuta 1921 Montréal, Québec – 10. heinäkuuta 2011 Victoria, Brittiläinen Kolumbia) oli kanadalainen sopraanolaulaja. Hän teki Metropolitan-debyyttinsä joulukuussa 1945 ja lähti vuonna 1949 jatkamaan uraansa Eurooppaan.


title: Pierrette Alarie

text: Vetäydyttyään lavalta vuonna 1970 Alarie muutti perheineen San Franciscoon. Hän oli naimisissa tenori Léopold Simoneaun (k. 2006) kanssa.


title: Pierrette Alarie

text: Alariesta tehtiin vuonna 1967 Order of Canadan Officer ja vuonna 1995 Companion. Vuodesta 1997 hän oli lisäksi Ordre national du Québecin ritari.


title: Today You Die

text: Today You Die on vuonna 2005 suoraan DVD:lle julkaistu yhdysvaltalainen toimintaelokuva. Elokuvan on ohjannut Don E. FauntLeRoy ja käsikirjoittanut Kevin Moore. Pääosassa esiintyivät Steven Seagal ja Treach.


title: Today You Die

text: Harlan Banks on huippuvaras, joka päättää lopettaa uransa ja asettua elämään vaimonsa kanssa rauhallista elämää. Hän päättää kokeilla uutta uraa kuljettajana, ja saa ajettavaksi rahoilla lastattua autoa määrättyyn paikkaan. Matkalla joku on kuitenkin antanut vihjeen poliiseille, jotka yllättävät heidät matkan aikana. Jouduttuaan pidätetyksi ja sitä myöten vankilaan Banks päättää kostaa häntä huijanneille tahoille.


title: Thomas Stafford

text: Thomas Patten Stafford (s. 17. syyskuuta 1930) on entinen yhdysvaltalainen astronautti.


title: Thomas Stafford

text: Stafford kasvoi Weatherfordissa, Oklahomassa, ja valmistui United States Naval Academysta. Hän pääsi maansa ilmavoimien töihin ja vuonna 1962 NASA:an. Hän osallistui Gemini- ja Apollo-avaruusohjelmiin.


title: Thomas Stafford

text: Staffordista tuli ilmavoimien kenraaliluutnantti 15. maaliskuuta 1978 ja jäi eläkkeelle marraskuussa 1979. Hän kuuluu "Astronaut Hall of Fameen".


title: Heksa ja Leksa

text: Heksa ja Leksa oli suomalainen viihdeohjelma, jonka päänäyttelijät olivat Heikki Kinnunen ja Leo Lastumäki. Sarjan sketseissä kolmentena pääosanäyttelijänä oli myös Milka Ahlroth. Sarjaa esitti MTV vuosina 1989–1991. Ohjelman käsikirjoitti Pertti Reponen ja ohjasi Hannu Seikkula.


title: Palkkasoturi (vuoden 2006 elokuva)

text: Palkkasoturi ("Mercenary for Justice") on vuonna 2006 valmistunut yhdysvaltalais-eteläafrikkalainen toimintaelokuva, jonka ohjasi Don E. FauntLeRoy. Pääosissa esiintyvät Luke Goss, Steven Seagal ja Jacqueline Lord.


title: Palkkasoturi (vuoden 2006 elokuva)

text: John Seeger (Steven Seagal) on kovan luokan palkkasoturi. Hän on saanut monia kunniamainintoja ja on hyvä työssään. Seeger kiristetään ottamaan vastaan eräs tehtävä, jossa tarkoituksena on vapauttaa erään asekauppiaan poika vankilasta. Lainkuuliaisena miehenä Seeger on aluksi vastahakoinen, mutta suostuu lopulta pakon edessä. Hän kuitenkin hangoittelee vastaan ja onnistuu kiristämään joukkojen välejä entisestään. Loppua kohden Seeger tekee omat radikaalit ratkaisunsa.


title: Joutsenet kulttuurissa

text: Joutsenet ovat olleet kulttuurissa kautta aikojen näkyviä lintuja – esihistorialliselta ajalta 2000-luvun iskelmäkulttuuriin.


title: Joutsenet kulttuurissa

text: Joutsenten sukuun kuuluu kuusi lajia, jotka ovat kaikki suurikokoisia vesilintuja, neljä valkoista, yksi musta ja yksi mustavalkoinen. Huomiota herättävä, iso valkoinen lintu on aina ollut ihmisen huomion kohteena. Sen tahraton valkoisuus ja pariuskollisuus ovat ruokkineet ihmisten mielikuvitusta sukupolvesta toiseen. Valkoisuus on ollut tyypillisesti valon ja puhtauden vertauskuva. Niinpä kristillisessä symboliikassa joutsen kuvastaa Kristuksen kärsimystä. Hindulaisuudessa taas Sarasvati, kirjallisuuden, oppimisen ja viisauden jumalatar, ratsastaa valkoisella joutsenella.


title: Joutsenet kulttuurissa

text: Itämerensuomalaiset heimot ovat pitäneet monia vesilintuja pyhinä. Karjalassa kalliopiirroksia tehneitä kutsutaan joskus "vesilintukansaksi". On mahdollista, että joutsen oli pyhin linnuista, ja pyhyys saattoi koskea muitakin joutsenia kuin laulujoutsenta. Karjalaisen uskomuksen mukaan joutsenta ei saanut vahingoittaa millään tavalla, ja joutsenen tappajan uskottiin tuhoutuvan pian itsekin.. Joutsen oli uskomusten mukaan kevään tuojana jumalaista alkuperää, ja sen surmaaminen oli rikos joka johtaisi tekijän kuolemaan. Samasta joutsenen ja kuoleman yhteydestä kertoo myös esimerkiksi sortavalalainen kansanuskomus:


title: Joutsenet kulttuurissa

text: Joutsenta onkin siis pidetty yhtenä niistä eläimistä, jotka toimivat yhteytenä tuonpuoleisen Tuonelan ja tämänpuoleisen elävien maailman välillä. Tähän viittaavat muun muassa kertomukset Tuonen joessa uivasta Tuonen joutsenesta. Lemminkäisenkin täytyi kuolla, kun hän yritti pyydystää joutsenta


title: Joutsenet kulttuurissa

text:
Koska joutsenella on pitkä kaula, on mahdollisesti ajateltu, että se voisi katsoa maailman eri tasoille. Ollessaan puoliksi sukelluksissa se voisi katsoa kuolleiden maahan, joka sijaitsi joidenkin uskomusten mukaan järven pohjan toisella puolella.
Myös muilla eurooppalaisilla kansoilla on ollut joutseniin liittyviä uskomuksia. Kreikkalaisessa mytologiassa itse ylijumala Zeus muuttui joutseneksi vietelläkseen Leda-neidon sydämen ja keskiaikaisen tarun päähenkilö oli joutsenritari, jonka Richard Wagner poimi Parsifal-sarjaansa samaistaen hänet Lohengriniin.. Useille joutsentarinoille onkin yhteistä ihmisen muuttuminen joutseneksi. Usein kyseessä on ollut nuori nainen, kuten Koivistosta talletetun perinnetiedon mukaan:


title: Joutsenet kulttuurissa

text: Useat tarinat yhdistävätkin joutsenen naiseen juuri äänen perusteella. Sekä mykän kyhmyjoutsenen että laulavan laulujoutsenen on väitetty laulavan kuollessaan. Taiteilijan viimeistä työtä kutsutaan tämän johdosta ”joutsenlauluksi”. Kuolinlaululle voi olla myös proosallinen selitys: linnun henkitorvi on niin pitkä, että keuhkoista ulos purkautuva ilma voi saada aikaan huilumaisia ääniä. Myös joutsenen sanskritinkielinen nimi svanati, joka on ollut pohjana myös monien Eurooppalaisten kielien joutsen-sanalle, on viitannut alun perin kuuluvaan tai kaikuvaan ääneen.


title: Joutsenet kulttuurissa

text: Suomen kultakauden taiteilijat maalasivat paljon laulujoutsenia ja liittivät sen sekä kalevalaiseen että antiikin aikaiseen tarustoon. Esimerkiksi Magnus Enckell käytti joutsenia teoksissaan "Fantasia" ja "Mies ja joutsen", joissa linnun symboliikka ei liittynyt niinkään kansallisiin perinteisiin vaan enemmänkin antiikin myytteihin, kuten kertomukseen Ledasta ja joutsenesta.


title: Joutsenet kulttuurissa

text: Kalevalan joutsen-myyttiin yhdistyvässä Akseli Gallen-Kallelan "Lemminkäisen äiti" -maalauksessa Lemminkäisen kohtaloksi koitunut joutsen lipuu Tuonelan virralla. Suomessa symbolismi alkoi kuvataiteista, ja on päätelty Gallen-Kallelan innoittaneen Sibeliusta, joka puolestaan inspiroi Eino Leinoa kirjoittamaan näytelmärunon "Tuonelan joutsen".


title: Joutsenet kulttuurissa

text: Darren Aronofskyn ohjaaman elokuvan "Black Swan" (2010) julisteet syntyivät brittiläisessä suunnittelutoimistossa LaBocassa. Niiden vaikuttimina ovat tšekkiläiset julisteet 1960- ja 1970-luvuilla sekä 1900-luvun alun balettimainokset.


title: Joutsenet kulttuurissa

text: Maailmankirjallisuuden tunnetuin joutsen lienee "Ruma ankanpoikanen" H. C. Andersenin sadussa. Suomalainen Yrjö Kokko kirjoitti laulujoutsenen suojelusta kaksi kirjaa 1950-luvulla, kun laulujoutsen oli kuolemassa sukupuuttoon ja sen ainoat pesäpaikat olivat Lapin perukoilla. Kokko oli jo julkaissut satukirjan "Pessi ja Illusia" ja Lapin luonnon kuvauksia "Neljän tuulen tiessä". Kirjassa "Laulujoutsen – Ultima Thulen lintu" hän yhdistää itse ottamansa valokuvat vuolaaseen kuvaukseen joutsenparin elämästä. Kokko teki kirjaa varten viisi kesää taustatyötä etsien laulujoutsenen pesää paikallisten oppaiden avulla. Joutsenen etsiminen oli osaksi syynä myös Kokon muuttamiselle Lappiin sodan jälkeen.


title: Joutsenet kulttuurissa

text: Otto Mannisen runoissa "Joutsenet" ja "Joutsenlaulua" esitellään puhtautta ja kirkkautta symboloivat joutsenet, jotka pakenevat syksyn tuloa.


title: Joutsenet kulttuurissa

text: Leinon "Lapin kesässä" joutsenet ovat toivon ja uusien vaikutteiden symbolina. Leinolle runon joutsenella olikin pääasiassa symbolinen merkitys. Se merkitsi toivoa siitä, että ylevät kulttuurielämän aatteet voisivat joskus saada jalansijaa myös Leinon mielestä takapajuisessa Suomessa:


title: Joutsenet kulttuurissa

text: Joutsen esiintyy myös Uuno Kailaan runon "Ihmisen määrä" viimeisissä säkeissä:


title: Joutsenet kulttuurissa

text: Tšaikovskin "Joutsenlammessa" musta joutsen esiintyy kuoleman symbolina


title: Joutsenet kulttuurissa

text: Sibeliuksen Lemminkäinen -sarjan osa "Tuonelan joutsen" kuuluu orkesterien perinteiseen ohjelmistoon.


title: Joutsenet kulttuurissa

text: Diablon levyllä "Eternium" on kappale ”Black Swan”, jossa mainitaan Tuonelan joutsen.


title: Joutsenet kulttuurissa

text:
Laivaston koululaiva Suomen Joutsen sai vuonna 1931 nimensä Bornholmin taistelussa vuonna 1565 ansioituneelta "Finska Svan" -purjelaivalta.
Georg Malmsténin ”Mikkihiiri merihädässä” -laulussa Suomen Joutsen tulee ja pelastaa merihätään joutuneen hiiren. Tapio Rautavaarasta ja Reino Helismaasta kertovassa Timo Koivusalon elokuvassa "Kulkuri ja joutsen" laulujoutsen on sekä uskollisuuden että vaeltamisen symboli. Elokuva on nimetty Helismaan sanoittaman ja Rautavaaran esittämän kappaleen mukaan. Laulu tunnetaan paremmin alkusanojensa mukaan:


title: Joutsenet kulttuurissa

text: Tyyliteltyä joutsenta on käytetty monissa logoissa ja tuotemerkeissä:


title: Joutsenet kulttuurissa

text: Laulujoutsen on myös valittu Suomen kansallislinnuksi Suomen Kuvalehden vuonna 1982 järjestämässä äänestyksessä.


title: Mariusz Wlazły

text: Mariusz Wlazły (4. elokuuta 1983 Wieluń, Puola) on puolalainen lentopalloilija. Hän pelaa Skra Bełchatówin joukkueessa Puolan liigassa, jonka riveissä hän on ollut lähes yhtäjaksoisesti vuosina 2003–2015. Wlazły on voittanut urallaan muun muassa Puolan liigan ja cupin. Puolan maajoukkueessa hän on saavuttanut MM-hopeaa vuoden 2006 kisoissa. Hän oli yksi kisojen parhaimmista hakkureista. Tällä hetkellä Wlazły on yksi Puolan valovoimaisimmista urheilutähdistä. Wlazly on tehnyt myös merkittävän paljon hyväntekeväisyyttä. Hän on naimisissa puolalaisen huippulentopalloilijan Paulina Drewiczin kanssa. Wlazłyn lempinimi on szampon (shampoo).


title: Attack Force

text: Attack Force on vuonna 2006 suoraan DVD:lle julkaistu toimintaelokuva, jonka on ohjannut Michael Keusch ja pääosassa esiintyi Steven Seagal.


title: Attack Force

text: Marshall Lawsonin menetettyä iskujoukkonsa odottamattomassa hyökkäyksessä, hän päättää itse kostaa tapahtuman. Lawson paljastaa armeijan peiteoperaation CTX Majesticin, joka on niin salainen, että hän päätyy itse armeijan tappolistalle mahdollisen salaisuuden paljastumisen vuoksi.


title: Győző Kulcsár

text: Győző Kulcsár (8. lokakuuta 1940 – 19. syyskuuta 2018) oli unkarilainen miekkailija ja olympiavoittaja. Hänen aseenaan oli kalpa.


title: Győző Kulcsár

text: Kulcsár voitti Tokion 1964 olympialaisten kalpamiekkailun joukkuekilpailussa kaikki 20 otteluaan ja johdatti maansa ensimmäisen kerran tämän välineen olympiavoittoon – perinteisesti unkarilaiset olivat menestyneet säilällä. Henkilökohtaisessa kilpailussa Kulcsár ei Tokiossa vielä menestynyt, mutta neljä vuotta myöhemmin Méxicon 1968 olympialaisissa hän voitti kultaa sekä henkilökohtaisessa kilpailussa, jossa hän voitti 17 ottelua ja hävisi vain yhden, että joukkuekilpailussa.


title: Győző Kulcsár

text: Münchenin 1972 olympialaisissa Kulcsár voitti joukkuekilpailussa jälleen kultaa ja sijoittui henkilökohtaisessa kilpailussa pronssille. Vielä Montréalin 1976 olympialaisissa hän sai henkilökohtaisen pronssimitalin, mutta joukkuekilpailussa Unkari jäi neljänneksi.


title: Győző Kulcsár

text: Joukkuekilpailun maailmanmestaruuden Kulcsár voitti vuosina 1970, 1971 ja 1978. Henkilökohtaisessa kilpailussa hän ei päässyt MM-mitaleille.


title: Győző Kulcsár

text: Győző Kulcsárin veljenpoika Krisztián Kulcsár voitti kalvan maailmanmestaruuden Pietarissa vuonna 2007.


title: Urban Justice

text: Urban Justice on yhdysvaltalainen vuonna 2007 suoraan DVD:lle julkaistu toimintaelokuva. Elokuvan ohjasi Don E. FauntLeRoy ja pääosaa esittävät Steven Seagal ja Eddie Griffin.


title: Urban Justice

text: Simon Ballister lähtee etsimään poikansa murhaajaa, joka ammuttiin ohi ajavan auton ikkunasta. Poliisien pitäessä sitä vain satunnaisena tapauksena, Simon muuttaa kaupungin pahamaineisimpaan jengien naapurustoon. Heti kulmille saavuttuaan hän tekee selväksi, että kaduilla vallitsee tästä lähtien uusi laki. Jengeillä on kuitenkin enemmän sotilaita, tulivoimaa ja kylmäpäistä asennetta, kuin mitä Simon on kohdannut valtion hämärissä operaatioissa vihollisen selustassa, eivätkä he luovuta saavuttamaansa valtaa helposti.


title: Urban Justice

text: Elokuva kuvattiin pääosin New Mexicossa, Albuquerquessa marras-joulukuussa 2006. Tuotantovaiheessa elokuva oli nimeltään "Once Upon a Time in the Hood".


title: Westlife (albumi)

text: Westlife on irlantilaisen poikabändi Westlifen esikoisalbumi, joka julkaistiin Isossa-Britanniassa 1. marraskuuta 1999 ja Yhdysvalloissa runsas kuukausi myöhemmin.


title: Westlife (albumi)

text:
Albumilta julkaistiin singleinä kappaleet "Swear It Again", "If I Let You Go", "Flying Without Wings", "Fool Again" ja "Seasons in the Sun", jotka kaikki nousivat Isossa-Britanniassa listakärkeen.
__notoc__


title: Vincent Price

text: Vincent Leonard Price, Jr. (27. toukokuuta 1911 St. Louis, Missouri, Yhdysvallat – 25. lokakuuta 1993 Los Angeles, Kalifornia, Yhdysvallat) oli yhdysvaltalainen näyttelijä.


title: Vincent Price

text: Price opiskeli St. Louis Country Day Schoolissa ja Yalen yliopistossa. Hän oli nuoruudessaan kiinnostunut teatterista ja ryhtyi näyttelijäksi vuonna 1935. Hänen ensimmäinen elokuvaroolinsa oli vuonna 1938 elokuvassa "Toiminimi järjestää kaiken".


title: Vincent Price

text: Price tuli tunnetuksi lukuisten kauhuelokuvien tähtenä ja näytteli kaikissa Roger Cormanin Edgar Allan Poe -filmatisoinneissa. Price muistetaan myös roolistaan elokuvassa "Noidantappajat", jossa hän esitti päähenkilö Matthew Hopkinsia.


title: Vincent Price

text: Pitkän uransa jälkipuoliskolla Price ennätti saavuttaa suosiota muiden muassa kauhuelokuvarooleillaan. Uransa aikana hän toimi myös ääninäyttelijänä, ja hän jatkoi uraansa vanhuutensa päiville. Price näytteli puheosuudet Michael Jacksonin "Thriller"-albumin (1982) nimiraidalla. Myöhäisiin menestyselokuviin kuuluu "Saksikäsi Edward" (1990).


title: Vincent Price

text: Price esiintyi urallaan myös paljon radiossa. Hänen tunnetuimpia radiosarjojaan on "The Saint" ("Pyhimys"), jossa hän esitti Simon Templaria vuosina 1947–1951 ja 1973–1974. Vuodesta 1983 alkaen hän teki kauhuantologiasarjaa "Price of Fear".


title: Vincent Price

text: Price kuoli 82-vuotiaana sairastettuaan emfyseemaa, keuhkosyöpää ja Parkinsonin tautia. Hänellä on tähti Hollywood Walk of Famella.


title: Vincent Price

text:
Vincent Price oli myös tunnettu kulinaristi ja kirjoitti yhdessä Mary-vaimonsa kanssa kaksi keittokirjaa:
Price nimettiin Kalifornian viinien kansainväliseksi lähettilääksi, ja esiintyessään Johnny Carsonin Tonight Showssa 21. marraskuuta 1975 hän valmisti kalaa astianpesukoneessa.


title: Zoltán Nemere

text: Zoltán Nemere (20. huhtikuuta 1942 - 6. toukokuuta 2001) oli unkarilainen miekkailija ja olympiavoittaja. Hänen aseenaan oli kalpa.


title: Zoltán Nemere

text: Nemere voitti kalpamiekkailun joukkuekilpailun olympiakultaa Tokiossa 1964 ja Méxicossa 1968. Ennen vuotta 1964 Unkari ei ollut voittanut yhtään olympiakultaa kalvalla – perinteisesti maan vahvin miekkailulaji on ollut säilä.


title: Zoltán Nemere

text: Henkilökohtaisen maailmanmestaruuden Nemere voitti Pariisissa vuonna 1965 sekä joukkuekilpailun maailmanmestaruuden Ankarassa 1970 ja Wienissä 1971.


title: P2PTV

text: P2PTV on P2P-teknologia, jota ohjelmat käyttävät videokuvan välittämiseen. Tekniikan avulla tehostetaan latausta, koska sen sijaan, että video tulisi yhdestä lähteestä, se tulee myös muilta katselijoilta. P2PTV-tekniikassa ohjelma käyttää hajautettua verkostoa videovirtauksen jakamiseen mikä vähentää ensimmäiseen lähteeseen kohdistuvaa rasitusta sekä toisaalta lisää käyttäjille tarjolla olevan latauskapasiteetin määrää. Tekniikan etuna nähdään esimerkiksi tv-ohjelmien levityskustannusten alenemisen ja globaalin levityksen helppous.


title: P2PTV

text: P2PTV-jakelujärjestelmässä jokainen käyttäjä ladatessaan itselleen videovirtausta jakaa myös samanaikaisesti saamaansa dataa toisille käyttäjille, lisäten siten käytössäolevaa kokonaiskaistaa. Ladatut videovirrat ovat tyypillisesti muutaman minuutin jäljessä alkuperäisestä. Myös kuvanlaatu voi vaihdella suuresti; jakajien lukumäärän lisääntyminen lisää usein kuvanlaatua bittivirran lisääntyessä samanaikaisesti. P2PTV-tekniikan arkkitehtuuri voidaan nähdä reaaliaikaisena versiona BitTorrent protokollasta: jos käyttäjä haluaa katsoa valitsemaansa kanavaa, ohjelma kontaktoi yhteyksiä hallinnoivaan serveriin. Tämä etsii tilanteen olemassa olevista jakajista jotka tarjoavat haluttua videovirtaa. Ohjelma tämän jälkeen ohjaa jakajat tarjoamaan videovirtaa käyttäjälle. Serveri rekisteröi myös samalla käyttäjän ip-osoitteen, joka yhdistetään olemassa olevien jakajien joukkoon. Tämä luo videovirtaa jakavana verkkojen verkon normaalin internetrungon päälle.


title: P2PTV

text: Jotkin ohjelmat antavat käyttäjälle mahdollisuuden luoda omia videovirtoja käyttäjän videotiedostoista tai tv-viritinkortista. Monet kaupalliset sovellutukset on kehitetty Kiinassa ja lähettävät vain aasialaisille käyttäjille. Toisaalta myös yhdysvaltalaisille kuluttajille löytyy muutamia vaihtoehtoja, myös isojen julkaisijoiden tarjoamina. P2PTV-ohjelmilla lähetetetyt laittomat videokanavat ovat kasvattaneet viime aikoina suosiotaan Aasiassa.P2PTV-teknologiaa käyttävät esimerkiksi Joost ja Miro.


title: István Kausz

text: István Kausz (s. 18. elokuuta 1932, Budapest) on entinen unkarilainen miekkailija ja olympiavoittaja. Hänen aseenaan oli kalpa.


title: István Kausz

text: Kausz osallistui olympialaisten kalpamiekkailuun kaksissa kisoissa. Roomassa 1960 ei vielä menestystä tullut, mutta Tokiossa 1964 hän oli mukana ensimmäisessä unkarilaisjoukkueessa, joka voitti olympiakultaa kalpamiekkailussa – perinteisesti maan vahvin miekkailulaji on ollut säilä.


title: István Kausz

text: Henkilökohtaisen maailmanmestaruuden Kausz voitti Buenos Airesissa vuonna 1962 ja joukkuekilpailun maailmanmestaruuden kotikaupungissaan Budapestissa 1959.


title: István Kausz

text:
István Kausz toimi urheiluvuosiensa jälkeen ja jopa niiden aikana myös kirurgina. Hän jatkoi tätä työtänsä pitkälle eläkeikäänsä saakka.
Nykyään Kausz toimii Unkarin uintimaajoukkueen johtavana lääkärinä.


title: Anna Ottosson

text: Anna Ottosson (s. 18. toukokuuta 1976 Östersund) on ruotsalainen entinen alppihiihtäjä ja kaksinkertainen arvokisamitalisti, joka keskittyi pääasiassa suurpujotteluun.


title: Anna Ottosson

text: Ottosson voitti olympialaisissa 2006 pronssia suurpujottelussa, mikä oli hänen siihen asti ainoa arvokisamitalinsa, kunnes hän voitti Åren MM-kotikisoista hopeaa joukkuekilpailusta. Ottosson voitti urallaan yhden maailmancupin osakilpailun: 23. tammikuuta 2000 Italian Cortina d'Ampezzossa. Hänellä on myös kuusi muuta palkintopallisijoitusta. Ottosson on 166 cm pitkä ja painaa 64 kg.


title: Anna Ottosson

text: Hän ilmoitti lopettavansa uransa kauden 2006-2007 jälkeen.


title: Douglas Wilmer

text: Douglas Wilmer (8. tammikuuta 1920 Lontoo – 31. maaliskuuta 2016 Ipswich, Suffolk) oli brittiläinen näyttelijä.


title: Douglas Wilmer

text: Wilmer opiskeli Stonyhurst Collegessa ja Royal Academy of Dramatic Artsissa. Hän teki lavadebyyttinsä vuonna 1945. Varhaisten elokuvien joukkoon lukeutui "Rikhard III" (1955).


title: Douglas Wilmer

text: Wilmerin elokuvia myöhemmiltä vuosilta olivat "Tohtori Fu Manchu – paholaisen palvelija" (1966), "Sinbad, merten sankari" (1973) ja "Sherlock Holmesin välkky veli" (1975).


title: Hulkkio

text: Hulkkio, oikealta nimeltään Dorrek VIII on Marvel-kustantamon sarjakuvissa esiintyvä supersankari. Hulkkion ensiesiintyminen tapahtui amerikkalaisen "Young Avengers" -lehden ensimmäisessä numerossa. Hahmon loivat Allan Heinberg ja Jim Cheung.


title: Hulkkio

text: Teddy Altman kasvoi tavallisena nuorukaisena yksinhuoltajaäitinsä luona. Teddy huomaa jo varhain osaavansa muuttaa muotoaan ja päättelee olevansa mutantti. Hän päättää pitää asian omana tietonaan. Eräänä päivänä Superskrulli, skrullien keisarikuntaan kuuluva supersotilas saapuu Teddyn luokse ja ilmoittaa tämän olevan skrulli. Superskrulli hyökkää Teddyä vastaan ja yllättyy tämän omaamista valtavista voimista.


title: Hulkkio

text: Superskrulli seuraa pakenevaa Teddyä Wiccanin kotiin, jossa Teddyn äiti odottaa poikaansa. Superskrulli yrittää vakuuttaa Teddy skrullimuodostaan ja yrittää pakottaa erityisen laitteen avulla tämä alkuperäiseen muotoonsa. Teddyn sijaan hänen äitinsä muuttuukin skrulliksi. Superskrulli raivostuu ja tuomitsee naisen rotunsa verenpetturiksi. Tämä vastaa vain noudattaneensa skrullien keisarinnan käskyä, mutta Superskrulli ei halua kuunnella enempää. Hän tappaa Teddyn äidin.


title: Hulkkio

text: Superskrulli paljastaa, että vuosia sitten, kriiden ja skrullien sotiessa verisesti, hän kidnappasi Kapteeni Ihmeen, Elohopean ja Purppuranoidan lahjoittaakseen näiden elämät skrullien keisarille. Vaikka sankarit pakenivatkin myöhemmin, keisarin tytär, prinsessa Anelle sai lapsen hänen ja Mar-Vellin rakkaussuhteen vuoksi. Synnyttyään lapsi karkotettiin välittömästi ja tämä kasvoi maapallolla Teddynä.


title: Hulkkio

text: Superskrullin jatkaessa kertomustaan paikalle saapuu krii-sotilaita, jotka vaativat Teddyä mukaansa. Lopulta välttääkseen taistelun, Superskrulli muuntautuu kriiden huomaamatta Teddyksi ja lähtee näiden mukaan omista syistään.


title: Hulkkio

text: Muiden monien tapaan Teddy valitsee puolensa sisällissodassa ja liittyy Kapteeni Amerikan vastarintaliikkeeseen.


title: Hulkkio

text: Hulkkion vuorovaikutus ja lämpimät suhteet Wiccaniin sai jotkut lukijoista spekuloimaan nuorten miesten ystävyyssuhteen todellista laatua. Allan Heinberg myönsi miesten suhteen olevan homoseksuaalinen San Diegon sarjakuvafestivaaleilla. Heinberg oli yllättynyt siitä, että hänen hienovaraiset vihjeensä oli poimittu niinkin nopeasti ruutujen välistä.


title: Hulkkio

text: Mennessään Kat Farrellin haastatteluun Jessica Jones varoittaa Hulkkiota ja Wiccania Farrellin mahdollisesta kysymyksestä koskien heidän seksuaalisuuttaan. Hetken mietinnän jälkeen pari päättää kertoa haastattelussa totuuden, johon Teddy lisää "Miksi vain Pohjantähti saisi pitää hauskaa?" Teddyn sisarpuoli Phyla-Vell on myös homoseksuaali.


title: Hulkkio

text: Hulkkio on kriin ja skrullin pariutumisen tuloksena syntynyt hybridi. Hänen yliluonnolliset kykynsä juontavat juurensa tähän erikoiseen verenperimään. Hulkkio omaa kyvyn muuttaa muotoaan ja kehittyneen parannusvoiman, joka on tulosta skrulligeeneistä. Krii-vaikutuksen näkee valtavista fyysistä voimista. Muodonmuuttajana Hulkkio kykenee luomaan itsestään aivan erinäköisen ihmisen tai lisäämään ruumiiseensa piikkejä, suojaavia luukilpiä tai kasvattaa itselleen siivet.


title: Tamás Gábor

text: Tamás Gábor (24. huhtikuuta 1932 – 6. toukokuuta 2007) oli unkarilainen miekkailija ja olympiavoittaja. Hänen aseenaan oli kalpa.


title: Tamás Gábor

text: Gábor osallistui olympialaisten kalpamiekkailuun kaksissa kisoissa. Roomassa 1960 Unkari jäi joukkuekilpailussa neljänneksi, mutta Tokiossa 1964 Gábor oli mukana ensimmäisessä unkarilaisjoukkueessa, joka voitti olympiakultaa kalpamiekkailussa – perinteisesti unkarilaiset ovat menestyneet säilällä.


title: Tamás Gábor

text: Maailmanmestaruuskilpailuissa Gábor sai henkilökohtaisessa kilpailussa pronssia vuonna 1961 ja hopeaa vuonna 1962. Joukkuekilpailun maailmanmestaruuden voittaneeseen joukkueeseen hän kuului vuonna 1959.


title: Robert Carradine

text: Robert Reed Carradine (s. 24. maaliskuuta 1954, Hollywood) on yhdysvaltalainen näyttelijä. Hänen äitinsä oli Sonia Sorel ja isänsä kuuluisa näyttelijä John Carradine.


title: Robert Carradine

text: Carradinella on ollut rooleja muiden muassa elokuvissa "Sudenpesä" (1973), "Katkera paluu" (1978), "Voittamaton ykkönen" (1980), "Nörttien kosto" (1984) ja "Nynnyjen kosto II" (1987). Hän on 2000-luvulle tultaessa myös esiintynyt sarjassa "Lizzie McGuire".


title: Robert Carradine

text: Carradine on ollut vuodesta 1990 naimisissa Edie Manin kanssa. Yksi hänen lapsistaan on näyttelijä Ever Carradine.


title: Sworn to a Great Divide

text: Sworn to a Great Divide on Soilworkin seitsemäs studioalbumi, joka julkaistiin 19. lokakuuta 2007.


title: Sworn to a Great Divide

text: Albumi nousi Suomen virallisen listan sijalle 19.


title: Keith Carradine

text: Keith Ian Carradine (s. 8. elokuuta 1949) on yhdysvaltalainen näyttelijä ja lauluntekijä. Hänet tunnetaan parhaiten Tom Frankin roolista elokuvassa "Nashville", Wild Bill Hickokin roolista HBO:n "Deadwood"-sarjassa, FBI-agentti Frank Lundyna draamasarjassa "Dexter" ja Yhdysvaltain presidentti Conrad Daltonina "Rouva Ministeri" -sarjassa.


title: Keith Carradine

text: Hän on kuuluisasta suvusta; hänen veljensä on Robert Carradine ja isänsä John Carradine.


title: Keith Carradine

text: Carradine palkittiin parhaan laulun ("I'm Easy") Oscar- ja Golden Globe -palkinnoilla vuonna 1976. Hän oli ehdolla Grammyn ja vuonna 1984 Emmy-palkinnon saajaksi. Hän esiintyi Tony-palkitussa musikaalissa "Will Rogers Follies" ja on saanut tähden Hollywood Walk of Famella.


title: Keith Carradine

text: Carradinen nykyinen puoliso on Hayley DuMond, jonka hän tapasi 1990-luvulla ja jonka kanssa hän avioitui 18. marraskuuta 2006.


title: Lennart Hyland

text: Lennart Hyland (15. syyskuuta 1919 – 15. maaliskuuta 1993) oli ruotsalainen tv-juontaja ja toimittaja ja yksi suosituimmista ja tunnetuimmista persoonallisuuksista ruotsalaisen television historiassa. Hänen suurin menestyksensä oli epäilemättä "Hylands hörna", joka oli alun perin radio-ohjelma ja joka siirtyi Sveriges Televisionille 1962. Radiosuosion takia se siirtyi televisioon, jossa sitä esitettiin vuoteen 1982 asti.


title: Lennart Hyland

text: Peter Karlssonin laulun sanat Den glider in ovat alun perin lähtöisin Hylandin suusta vuoden 1962 jääkiekon MM-kisoista, jolloin Nisse Nilsson teki voittomaalin Kanadaa vastaan ("Den glider in i mål! Den glider in i mål!").


title: Lennart Hyland

text: Hyland syntyi Tranåsissa, Smålandissa. Hänet on haudattu kirkon pihalle Tranåsiin.


title: Märkää asfalttia

text: 20 suosikkia – Märkää asfalttia on Taneli Mäkelän kokoelma-albumi vuodelta 2001. Levy on osa "20 suosikkia" -kokoelmalevysarjaa.


title: Lalaine

text: Lalaine Ann Vergara-Paras (s. 3. kesäkuuta 1987) on yhdysvaltalainen näyttelijä ja laulaja.


title: Lalaine

text: Lalaine syntyi Yhdysvaltain Burbankissa, mutta kasvoi Los Angelesissa. Hänen vanhempansa olivat alun perin kotoisin Filippiineiltä. Lalainella on kolme sisarusta, Marian, Francisco ja Cristina, ja hän on perheen nuorin lapsi.


title: Lalaine

text: Lalaine tunnetaan parhaiten roolistaan televisiosarjassa "Lizzie McGuire", jossa hän oli mukana vuosina 2001–2004. Hän esitti sarjassa nimihahmo Lizzien (Hilary Duff) parasta ystävää Miranda Sanchezia. Lalaine on myös esiintynyt joissakin elokuvissa ja vieraillut esimerkiksi televisiosarjassa "Buffy, vampyyrintappaja" sen seitsemännellä tuotantokaudella.


title: Lalaine

text: Vuonna 2003 Lalaine julkaisi ensimmäisen studioalbuminsa "Inside Story". Levyn kappaleista kuusi hän on kirjoittanut itse. Vuonna 2005 Lalaine julkaisi EP-levyn nimeltä "Haunted".


title: Csaba Fenyvesi

text: Csaba Fenyvesi (14. huhtikuuta 1943 – 3. marraskuuta 2015) oli unkarilainen miekkailija ja olympiavoittaja. Hänen aseenaan oli kalpa.


title: Csaba Fenyvesi

text: Fenyvesi voitti kalpamiekkailun joukkuekilpailun olympiakultaa Méxicossa 1968. Neljä vuotta myöhemmin Münchenin olympialaisissa hän voitti kultaa sekä henkilökohtaisessa kilpailussa että joukkuekilpailussa. Hän osallistui vielä Montréalin 1976 olympialaisiin mutta jäi henkilökohtaisessa kilpailussa seitsemänneksi ja joukkuekilpailussa neljänneksi.


title: Csaba Fenyvesi

text: Joukkuekilpailun maailmanmestaruuden Fenyvesi voitti vuosina 1970, 1971 ja 1978. Henkilökohtaisessa kilpailussa hän sai MM-pronssia vuonna 1970.


title: Raili Tiensuu

text: Raili Kaarina Tuominen (ent. Tiensuu, omaa sukua Johansson) (13. kesäkuuta 1934 Helsinki – 9. marraskuuta 2018 Helsinki) oli suomalainen näyttelijä.


title: Raili Tiensuu

text: Tiensuu työskenteli kiinnitettynä useissa suomalaisissa teattereissa: Kemin, Kuopion, Kotkan, Oulun ja Helsingin kaupunginteattereissa. Lisäksi hän näytteli useissa televisiosarjoissa ja elokuvissa. Vuonna 1976 Tiensuu sai erikoismaininnan Prahan kansainvälisillä filmifestivaaleilla roolistaan Almana televisioelokuvassa "Hänen olivat linnut".


title: Raili Tiensuu

text: Tiensuu oli avioliitossa muusikko Pentti Tiensuun kanssa vuosina 1952–1958. Hän avioitui näyttelijä Matti Tuomisen kanssa vuonna 1966. He erosivat vuonna 1996. Tiensuulla oli neljä lasta. Raili ja Matti Tuomisen poika Sakari on myös näyttelijä. Tiensuu oli tunnetun ohjaaja-näyttelijä Matti Tapion sisar.


title: Kolmatta linjaa takaisin (albumi)

text: 20 suosikkia – Kolmatta linjaa takaisin on Fredin kokoelma-albumi vuodelta 1995. Levy on Frediltä ensimmäinen osa "20 suosikkia" -kokoelmalevysarjassa.


title: Praksithea

text: Praksithea () oli kreikkalaisessa mytologiassa useamman eri naishahmon nimi.


title: Tulenjohtaja

text: Tulenjohtaja, eli TJA, on tehtävänimike Suomen puolustusvoimissa.


title: Tulenjohtaja

text: Tulenjohtaja, yleensä upseeri, toimii tulenjohtopartion johtajana. Hänen tehtävänään on ohjata epäsuoraa tulta (tykistö, heittimistö jne.) haluttuun suuntaan ja vaikutukseen yhdessä tulenjohtopartionsa kanssa. Partioon kuuluvat tulenjohtajan lisäksi myös tulenjohtoaliupseeri sekä kaksi miehistön jäsentä – tulenjohtomies ja viestimies.


title: Tulenjohtaja

text: Tulenjohtaja johtaa tykistön tulta, ja ilman tulenjohtajaa tykistön on mahdoton suunnata tulensa monien kilometrien päähän tuliasemistaan. Yleensä yksittäisellä tulenjohtajalla on tosin käytössään vain korkeintaan yksi kranaatinheitinkomppania tai yksi tykistön patteristo. Tarvittaessa voidaan tosin keskittää myös useiden tuliyksiköiden tuli. Tulenjohtaja saa tuliyksikkönsä käyttöön omalta esimieheltään, joka on lähes poikkeuksetta tulenjohtopäällikkö (poikkeuksena jotkin tiedustelutulenjohtajat, jotka saavat käyttöönsä tuliyksiköt suoraan tulenjohtokomentajalta).


title: Tulenjohtaja

text: Maatulenjohdossa tulenjohtajan taistelijaparina toimii jalkaväkijoukkueen johtaja. Meritulenjohdossa (rannikkotykistössä) tulikomennot tulevat puolestaan ylemmästä esikunnasta.


title: Tulenjohtaja

text: Tulenjohtaja kuuluu TJ-ryhmään, johon kuuluvat TJA (tulenjohtaja), TJ-AU (tulenjohtoaliupseeri), tulenjohtomies ja viestimies.


title: Seita Vuorela

text: Seita Merituuli Vuorela (ent. Parkkola, 15. maaliskuuta 1971 Sumiainen – 20. huhtikuuta 2015 Turku) oli suomalainen kirjailija, luovan kirjoittamisen opettaja ja valokuvaaja.


title: Seita Vuorela

text: Vuorela oli kotoisin Keski-Suomesta. Vuorela suoritti ylioppilastutkinnon Jyväskylän Lyseon lukiossa. Hän opiskeli Jyväskylän ja Turun yliopistoissa kirjallisuutta, luovaa kirjoittamista, filosofiaa sekä folkloristiikkaa. Hän asui ja työskenteli sekä Turussa että Helsingissä.


title: Seita Vuorela

text: Vuorela kirjoitti kuusi nuortenkirjaa Niina Revon kanssa ja kolme omaa romaania. Vuorelan kirjoja on käännetty monille kielille, muun muassa ranskaksi, italiaksi, englanniksi ja saksaksi. Hänen romaanilleen "Viima" ("Une dernière chance") myönnettiin Ranskassa Pépite du roman ado européen -palkinto parhaasta nuortenromaanista vuonna 2011.


title: Seita Vuorela

text: Vuorelalla on kaksi lasta.


title: Seita Vuorela

text: Finlandia Junior -palkintoehdokas, 2002 (yhdessä Niina Revon kanssa), 2006 ja 2016


title: Wiccan

text: Wiccan, oikealta nimeltään William "Billy" Kaplan (Mahdollisesti William "Billy" Maximoff) on Marvel-kustantamon sarjakuvissa esiintyvä supersankari. Wiccanin ensiesiintyminen tapahtui amerikkalaisen "Young Avengers" -lehden ensimmäisessä numerossa. Hahmon loivat Allan Heinberg ja Jim Cheung.


title: Wiccan

text: Billy Kaplan syntyi reformijuutalaiseen perheeseen. Koulussa häntä kiusattiin säännöllisesti ja Billy haki turvapaikkaa Kostajien kartanon porteilta. Eräänä päivänä Billy törmäsi Kostajien Purppuranoitaan, joka kehottaa tätä nousemaan kiusaajiaan vastaan. Purppuranoita parantaa Billyn tappeluissa saamat haavat ja muutamia viikkoja myöhemmin Billy auttaa erästä toista kiusattua lasta käyttäen samalla vastomaisesti maagisia voimiaan.


title: Wiccan

text: Myöhemmin, kun Rautapoika perusti Nuoret Kostajat Billy liittyy joukkoon ja ottaa itselleen koodinimen Asgardilainen. Myöhemmin hän kuitenkin muuttaa sen Wiccaniksi. Hän harjoittaa voimiaan Hulkkion äidiltä lainaamistaan kirjoista ja oppii hallitsemaan niitä lopulta paremmin.


title: Wiccan

text: Muiden monien supersankarien tapaan Wiccan valitsee puolensa sisällissodassa ja liittyy Kapteeni Amerikan vastarintaliikkeeseen yhdessä muiden Nuorten Kostajien kanssa.


title: Wiccan

text: Wiccanin vuorovaikutus ja lämpimät suhteet Hulkkioon sai jotkut lukijoista spekuloimaan nuorten miesten ystävyyssuhteen todellista laatua. Allan Heinberg myönsi miesten suhteen olevan homoseksuaalinen San Diegon sarjakuvafestivaaleilla. Heinberg oli yllättynyt siitä, että hänen hienovaraiset vihjeensä oli poimittu niinkin nopeasti ruutujen välistä.


title: Wiccan

text: Mennessään Kat Farrellin haastatteluun Jessica Jones varoittaa Hulkkiota ja Wiccania Farrellin mahdollisesta kysymyksestä koskien heidän seksuaalisuuttaan. Hetken mietinnän jälkeen pari päättää kertoa haastattelussa totuuden, johon Teddy lisää "Miksi vain Pohjantähti saisi pitää hauskaa?"


title: Wiccan

text: Wiccanina Billy omaa ikäisensä, aktiivisesti kuntoilevan nuoren miehen voimat.


title: Wiccan

text: Hänen todellinen voimansa on hänen hallitsemansa taito langettaa loitsuja, jotka voivat olla kytköksissä Purppuranoidan todellisuutta muokkaavien voimien kanssa. Alussa Billy kykeni lentämään ja projektoimaan salamia. Nykyään Wiccan kykenee langettamaan loitsuja hokemalla mantramaisesti tiettyä loitsua, kuten "Haluan hänen unohtavan! Haluan hänen unohtavan!" ja keskittyen samalla intensiivisesti haluttuun lopputulokseen. Hän on kyennyt loitsuillaan jäljittämään ihmisiä, luomaan illuusioita, tuhoamaan voimakenttiä, teleporttaamaan lukuisia ihmisiä kerralla, heittämään voimakkaita energiaiskuja ja langettamaan lumouksia.


title: Wiccan

text: Wiccanin kykyjen todelliset äärirajat eivät ole tiedossa.


title: Wiccan

text: Wiccanin voimat muistuttavat suuresti Purppuranoidan voimia ja onkin arveltu niiden olevan jotenkin peräisin Purppuranoidalta. Sarjakuvan käsikirjoittaja Allan Heinberg spekuloi asiaa keskustelupalstalla. Heinberg totesi, että Purppuranoidan menetettyä kauan sitten hänen Visionin kanssaan saamat kaksoset Mefistolle, Purppuranoita saattoi siirtää osan kaksostensa olemuksesta raskaana olleeseen Rebecca Kaplaniin. Heinberg kuitenkin lisäsi tämän olevan vain ajatusleikkiä. Hän lisäsi silti, että tulevaisuudessa Wiccan ja Hulkkio saattavat etsiä todellisia vanhempiaan ja keskittyä siihen tarinalinjaan.


title: Tuja-malli

text: Tuja on kansantalouden mikrosimulointimalli jota käytetään valtiovarainministeriössä ja Valtion taloudellisessa tutkimuskeskuksessa. Tietokonesimulaatiolla arvioidaan verotukseen ja etuuksiin tehtävien muutosten vaikutuksia kotitalouksien käytettävissä oleviin tuloihin sekä valtion tuloihin ja menoihin. "Ilman tällaista ohjelmaa ei ole mahdollista laskea tarkasti, mitä jonkin sosiaalietuuden poistaminen tulisi valtion kassalle maksamaan", on Kelan erikoistutkija Anita Haataja sanonut.


title: Tuja-malli

text: Tuja on staattinen malli, joka ei huomioi tarkasteltavien muutoksien aiheuttamia käyttäytymisvaikutuksia. Jos tarkasteltava muutos vaikuttaa olennaisesti ihmisten valintoihin, eivät mallin ennusteet ole luotettavia.


title: Tuja-malli

text: Tuja-mallia käytetään VM:n päätöksenteon tukena rutiininomaisesti. Siitä saatuja tuloksia pidetään yleensä luotettavina, koska laskelmat perustuvat hyvään aineistoon. Simulaatio pohjautuu noin 10 000 kotitalouden tulo- ja verotietoihin. Keskeinen tietolähde on Tilastokeskuksen keräämä tulonjakotilasto.


title: Tuja-malli

text: Tuja on toteutettu APL-ohjelmointikielellä.


title: Tuja-malli

text:
Tuja-mallin ylläpitoon ja laskentaohjelmiin kooditasolla on perehtynyt koko maassa ainoastaan kaksi ihmistä: VATT:n projektipäällikkö Heikki Viitamäki ja VM:n Reino Niinivaara, joka oli mukana mallin kehitystyössä 1980-luvun puolivälissä. "Jos nämä ekspertit jäävät rekan alle, ei kukaan enää osaa käyttää ohjelmaa", on Osmo Soininvaara sanonut (TM 20/2007).
Tuja-ohjelmaa käyttävät myös jotkut VM:n virkamiehet, mutta ainoastaan rutiinilaskelmien tekoon. Vero- ja etuusjärjestelmiin tehtävien uudistusten simulointi vaatii perehtyneisyyttä ja ohjelmointitaitoa.


title: Tuja-malli

text:
Entinen peruspalveluministeri Osmo Soininvaara nosti simulaatiomallit esiin valtamediassa. Soininvaara on pyrkinyt edistämään Tujan laajempaa saatavuutta. Tujalla tehtävien väestöpohjaisten tulonsiirto- ja tulonjakoanalyysien tekeminen on Suomessa vähäistä.
Heikki Viitamäen mukaan laskelmien tekeminen kansanedustajia varten on rajoitettua resurssien puutteen vuoksi.


title: Kun rakkaus voittaa (albumi)

text: 20 suosikkia – Kun rakkaus voittaa on Fredin kokoelma-albumi vuodelta 1997. Levy on Frediltä toinen osa "20 suosikkia" -kokoelmalevysarjassa.


title: Laula kanssain (vuoden 2001 albumi)

text: 20 suosikkia – Laula kanssain on Fredin kokoelma-albumi vuodelta 2001. Levy on Frediltä kolmas ja viimeinen osa "20 suosikkia" -kokoelmalevysarjassa.


title: John Hamilton Roberts

text: John Hamilton ”Ham” Roberts (21. joulukuuta 1891 Pipestone, Manitoba – 17. joulukuuta 1962 Jersey) oli kanadalainen kenraalimajuri. Roberts oli tykistönupseeri ja hän johti liittoutuneiden maajoukkoja Dieppen maihinnousussa toisen maailmansodan aikana.


title: John Hamilton Roberts

text: Robertsin vanhemmat olivat William Percy Roberts ja Mary Machinnon. Hän opiskeli Upper Canada Collegessa ja kuninkaallisten sotavoimien collegessa Kingstonissa, Ontariossa, josta hän valmistui 1914. Hän palveli Kanadan siirtoarmeijassa ensimmäisen maailmansodan aikana ja palkittiin Military Cross -mitalilla. Sodan jälkeen hän palveli Kanadan vakinaisessa armeijassa Kanadan kuninkaallisessa tykistössä.


title: John Hamilton Roberts

text: Joulukuussa 1939 1. kanadalainen jalkaväkidivisioona laivattiin Englantiin. Roberts oli tuolloin sen kenttätykistöprikaatin komentava upseeri. Yksikkö sijoitettiin Ranskaan. Saksan hyökkäys Ranskaan oli menestys ja yksikkö vetäytyi Dunkerquessa takaisin Englantiin. Roberts onnistui pitämään yksikkönsä kasassa sekä evakuoimaan myös sen tykit ja kaluston turvallisesti Englantiin. Tästä menestyksestä hän sai prikaatinkenraalin arvon. 7. marraskuuta 1941 alkaen Roberts toimi 2. kanadalaisen jalkaväkidivisioonan virkaatekevänä komentajana ja hänen asemansa virallistettiin 6. huhtikuuta 1942.


title: John Hamilton Roberts

text: Roberts laitettiin komentamaan maajoukkoja Dieppen maihinnousussa 19. elokuuta 1942. Hänen esikuntansa sijaitsi iskun aikana HMS Calpe-laivalla ja huonojen yhteyksien vuoksi Roberts ei saanut kunnon käsitystä operaation menestyksestä. Vasta kun joukot kutsuivat kuljetusaluksia takaisin evakuointia varten, hän ymmärsi katastrofaalisen tilanteen. Tavoitteita ei ollut saavutettu juuri laisinkaan ja kaksi prikaatia kolmesta oli jo tuhoutunut taisteluissa. Robertsia, joka ei ollut osallistunut onnettomuudeksi kääntyneen operaation suunnitteluun, ei vielä syytetty tappiosta, vaan hän sai jopa Distinguished Service Order -kunniamerkin.


title: John Hamilton Roberts

text: Vajaata vuotta myöhemmin maaliskuussa 1943 kenraalimajuri Roberts osallistui nimellä "Spartan" toteutettuun Normandian maihinnousua valmistelevaan sotaharjoitukseen. Hänen taktisia toimenpiteitään ja päätöksiään harjoituksessa arvosteltiin voimakkaasti. Huhtikuussa hänet siirrettiin vastaamaan täydennysjoukoista eikä hän saanut enää taistelukomennuksia.


title: John Hamilton Roberts

text: Vastuuntuntoinen Roberts hyväksyi hiljaisesti Dieppestä aiheutuneet seuraukset. Sodan loputtua 1945 hän liittyi Brittiläisen kansainyhteisön sotauhrien haudoista huolehtivaan komissioon. Lopullisesti hän jäi eläkkeelle 1950 ja muutti Englannin kanaalissa sijaitsevalle Jersey-saarelle. John Hamilton Roberts kuoli kotonaan 17. joulukuuta 1962.


title: Verushka

text: 20 suosikkia – Verushka on Hannen kokoelma-albumi vuodelta 1997. Levy on osa "20 suosikkia" -kokoelmalevysarjaa.


title: Mare Winningham

text: Mary Megan ”Mare” Winningham (s. 16. toukokuuta 1959 Phoenix, Arizona, Yhdysvallat) on yhdysvaltalainen näyttelijä, jolla on mittava ura. Hän on voittanut kaksi Emmy-palkintoa, vuosina 1980 ja 1998, ja ollut lisäksi ehdolla muun muassa parhaan naissivuosan Oscarin saajaksi elokuvasta "Georgia" vuonna 1996.


title: Mare Winningham

text: Winningham on esiintynyt muun muassa elokuvissa "Threshold" (1981), "Kuolemaantuomittu" (1993), "Wyatt Earp" (1994), "Georgia" (1995) ja "The Magic of Ordinary Days" (2005). Hänet tunnetaan kuitenkin myös televisiosta, kuten sarjoista "Greyn anatomia", jossa hänellä oli rooli vuosina 2006–2007. Hän on esiintynyt myös televisiosarjoissa "", "C.S.I. New York", "Mullan alla" ja "Teho-osasto".


title: Mare Winningham

text: Hänellä on ollut näyttelijäntöiden lisäksi musiikillinen ura.


title: Mare Winningham

text: Winningham sai katolisen kasvatuksen. 2000-luvun alussa hän kääntyi juutalaisuuteen. Hän erosi vuonna 1981 puolisostaan, näyttelijä A Martinezista, ja meni uusiin naimisiin William Mapelin kanssa samana vuonna. Heillä on viisi lasta Riley (1981–2005), kaksoset Patrick ja Jack (s. 1985), Calla Louise (s. 1987) ja Happy Atticus (s. 1988). Heidän avioliittonsa päättyi eroon vuonna 1996. Winninghamin elämässä on ollut myös tragedia: vanhin lapsi Riley teki itsemurhan 14. elokuuta 2005. Mare Winningham avioitui Jason Truccon kanssa vuonna 2008.


title: Mihály Fülöp

text: Mihály Fülöp (10. huhtikuuta 1936 – 27. syyskuuta 2006) oli unkarilainen miekkailija. Hänen aseenaan oli floretti.


title: Mihály Fülöp

text: Fülöp saavutti florettimiekkailun joukkuekilpailun olympiapronssia Melbournessa 1956. Neljä vuotta myöhemmin Rooman olympialaisissa hän sijoittui joukkuekilpailussa neljänneksi.


title: Mihály Fülöp

text: Pariisin maailmanmestaruuskilpailuissa 1957 Fülöp voitti kultaa sekä henkilökohtaisessa kilpailussa että joukkuekilpailussa.


title: Bobby Wanzer

text: Robert Francis ”Bobby” Wanzer (4. kesäkuuta 1921 Brooklyn, New York – 23. tammikuuta 2016) oli yhdysvaltalainen koripalloilija ja koripallovalmentaja.


title: Bobby Wanzer

text: Wanzerin yliopisto oli New Jerseyssä sijaitseva Seton Hall, joka on nostanut kattoon Wanzerin pelinumeron 8. Wanzer pelasi koko ammattilaisuransa vuosina 1948–1957 Rochester/Cincinnati Royalsissa, joka varasi hänet vuonna 1948 kymmenennellä vuorolla. Wanzer voitti Royalsissa NBA:n mestaruuden vuonna 1951. Hänet valittiin viisi kertaa peräkkäin vuosina 1952–1956 un ja kolme kertaa peräkkäin vuosina 1952–1954 . Kaudella 1951–1952 hänestä tuli NBA:n ensimmäinen kauden aikana vapaaheitoissa yli 90-prosenttisesti onnistunut pelaaja.


title: Bobby Wanzer

text: Wanzer toimi vuodesta 1955 joukkueensa pelaajavalmentajana; hän valmensi vielä peliuralta vetäytymisensä jälkeen kaudella 1957–1958. Hänet kelpuutettiin vuonna 1987 Basketball Hall of Fameen.


title: Jääkiekon SM-liigakausi 1996–1997

text: Kausi 1996–1997 oli jääkiekon SM-liigan 22. kausi. Mestaruuden voitti Helsingin Jokerit. Toiseksi tuli Turun Palloseura ja kolmanneksi Hämeenlinnan Pallokerho. Runkosarjan pistepörssin voitti Petri Varis ja pudotuspelien pistepörssin Kimmo Rintanen.


title: Jääkiekon SM-liigakausi 1996–1997

text: Varsinaisten sarjaotteluiden lisäksi pelattiin 2. helmikuuta 1997 All Stars -ottelu, jossa pelaajat Idän ja Lännen joukkueisiin valittiin MTV3-kanavan järjestämällä yleisöäänestyksellä. Helsingin jäähallissa pelatussa ottelussa Länsi voitti Idän maalein 11–7.


title: Jääkiekon SM-liigakausi 1996–1997

text: TPS isännöi ensimmäistä ja Jokerit toista finaalia, eikä toisinpäin, vaikka Jokerit sai sarjaan kotiedun. Syynä oli se, että Helsingin jäähalli oli varattu 3.4., joten joukkueet sopivat ensimmäisen ja toisen ottelun pelipaikkojen vaihtamisesta päittäin.


title: Jääkiekon SM-liigakausi 1996–1997

text: Liigakarsinnassa olivat SM-liigan jumbojoukkue KalPan lisäksi mukana I-divisioonan runkosarjan voittaja Kiekko-Karhut, kakkonen Oulun Kärpät ja nelonen Järvenpään Haukat. Ensimmäisellä kierroksella putosivat divarin kolmas Pelicans, viides FPS ja kuudes Kokkolan Hermes.


title: Rakel Linnanheimo

text: Lyyli Rakel Linnanheimo (oik. Rakel Tuomi, ent. Oksanen, vuoteen 1924 saakka Leino; 16. toukokuuta 1908 Turku – 11. huhtikuuta 2004 Helsinki) oli suomalainen elokuvanäyttelijä, malli ja naamioija.


title: Rakel Linnanheimo

text: Alkujaan Rakel Linnanheimo oli mannekiini ja Viipurin Näyttämön avustajanäyttelijä, mutta elokuva veti häntä puoleensa ja vuonna 1930 Valentin Vaala löysi hänet filmiin. Linnanheimo aikoi pyrkiä Suomen Näyttämöopistoon, muttei saanut isältään siihen lupaa.


title: Rakel Linnanheimo

text: Rakel Linnanheimo oli seitsenlapsisen perheen toiseksi nuorin. Hänen vanhempansa olivat Johan (Juho) Gustaf Linnanheimo (alk. Grönroos) ja Aksa Johanna Grönlund. Rakelin seitsemän vuotta nuorempi sisko Regina Linnanheimo oli suomalaisen elokuvan kultakauden tähti. Linnanheimon vanhemmat sisaret Ragnhild Peitsalo ja Elli Ylimaa olivat niin ikään näyttelijöitä. Rakel aloitti elokuvissa ennen sisariaan, mutta hänestä ei tullut samankaltaista suurta tähteä kuin Reginasta. Linnanheimo vietti paljon aikaa ystäviensä Vaalan ja Theodor Tugain (myöhemmin Teuvo Tulio) seurassa Kluuvikadun Fazer-kahvilassa. Myöhemmin myös Regina liittyi heidän seuraansa.


title: Rakel Linnanheimo

text: Talvella 1931 Linnanheimon isosisko Ragnhild menehtyi keuhkokuumeeseen. Linnanheimo oli tuolloin kuvaamassa elokuvaa "Jääkärin morsian", jossa hän esiintyi sivuosassa.


title: Rakel Linnanheimo

text: Merkittävimmän elokuvaroolinsa Rakel Linnanheimo teki Teuvo Tulion elokuvan "Laulu tulipunaisesta kukasta" (1938) naispääosassa. Miespääroolissa oli Kaarlo "Kille" Oksanen, joka oli lyhyen aikaa Linnanheimon aviomies tosielämässä ennen kuolemaansa sodassa vuonna 1941. Oksasen kuoltua Linnanheimo nai näyttelijä Rauli Tuomen, joka kuoli vuonna 1949 sotaan liittyvien vammojen seurauksena.


title: Rakel Linnanheimo

text: Linnanheimosta tuli Tulion lyhytaikainen vakionäyttelijä. Elokuvanäyttelijänä Linnanheimo ei juuri niittänyt mainetta, joten hän jatkoi elokuvanaamioijan työtään, jota oli tehnyt jo Suomi-Filmiin töihin päästyään. Linnanheimo näytteli esimerkiksi elokuvissa "Nuorena nukkunut" (1937) ja "Varaventtiili" (1942). Tämän lisäksi hän toimi naamioijana lukuisissa elokuvissa, joista merkittävin lienee "Aktivistit" (1939). Avioliittokomediassa "Vaimoke" (1936) Linnanheimolla oli sivurooli Kirstin siskona. Hänen viimeinen elokuvaesiintymisensä oli "Silmät hämärässä" (1952).


title: Rakel Linnanheimo

text: Linnanheimo siirtyi elokuvamaskeerauksesta toimistotöihin Merikiito Oy:hyn 1950-luvulla hieman ennen Regina-siskoaan, joka aloitti Yleisradiossa kielenkääntäjänä vuonna 1956. Rakel Linnanheimo toimi käännöstekstien oikolukijana eläkevuosinaan. Hän ja Regina Linnanheimo jäivät suurperheestä viimeisiksi, ja eläkkeelle jäätyään siskokset tekivät paljon ulkomaanmatkoja. Molempien suosikkikohde oli Italia. Kesiä he viettivät kahdestaan Pornaisten huvilalla, joka oli kuulunut perheelle jo vuodesta 1918 lähtien.


title: Rakel Linnanheimo

text: Rakel Linnanheimo kuoli 95-vuotiaana 11. huhtikuuta 2004. Hänet on haudattu Linnanheimojen sukuhautaan Pornaisiin.


title: Janus Friis

text: Janus Friis (s. 1976) on tanskalainen yrittäjä, joka tunnetaan parhaiten osallisuudestaan tiedostojenjako-ohjelma KaZaA:n sekä P2P-puhelinohjelma Skype:n kehitykseen. Hän on kehittänyt ohjelmat yhdessä Niklas Zennströmin kanssa.


title: József Sákovics

text: József Sákovics (s. 26. heinäkuuta 1927 − 2. tammikuuta 2009) oli unkarilainen miekkailija.


title: József Sákovics

text: Sákovics saavutti florettimiekkailun joukkuekilpailun olympiapronssia Helsingissä 1952. Kalpamiekkailun henkilökohtaisessa kilpailussa ja joukkuekilpailussa hän sijoittui viidenneksi. Neljä vuotta myöhemmin Melbournen olympialaisissa hän saavutti kaksi joukkuemitalia: hopeaa kalvalla ja pronssia floretilla. Rooman 1960 olympialaisissa Sákovics sijoittui kalvan henkilökohtaisessa kilpailussa neljänneksi hävittyään mitaliottelussa Neuvostoliiton Bruno Habaroville pistein 8–7. Myös kalvan ja floretin joukkuekilpailuissa hän sijoittui neljänneksi.


title: József Sákovics

text: Kalpamiekkailun henkilökohtaisen maailmanmestaruuden Sákovics voitti Brysselissä vuonna 1953.


title: Pjotr Jermakov

text: Pjotr Jermakov oli venäläinen, Jekaterinburgissa koko ikänsä elänyt kommunistipuolueen virkailija ja komissaari, joka otti osaa entisen tsaari Nikolai II:n ja tämän perheen murhaan 17. heinäkuuta 1918. Länsimaissa vallinnut käsitys murhan ja ruumiiden hävittämisen yksityiskohdista nojasi vuosikymmenten ajan hänen kertomukseensa.


title: Pjotr Jermakov

text: Tsaarin murhan suorittivat bolševikkien salaisen poliisin eli Tšekan osasto, johon kuuluivat kaksi venäläistä, kapteeni Jakov Jurovski ja komissaari Pjotr Jermakov sekä kymmenen miestä, joista kuusi oli bulgarialaisia ja unkarilaisia sotavankeja.


title: Pjotr Jermakov

text: Venäläiset pitivät jo tuolloin bulgaareja ja unkarilaisia pelkkinä sivistymättöminä barbaareina, jotka kelpasivat vain tuollaisiin syntyperäisille venäläisille vastenmielisiin tehtäviin. He saivat tehdä myös vastenmielisimmän työn eli ruumiiden hävityksen, ja ehkä siksi mm. pääkallot hampaineen jäivät tunnistuskelpoisiksi, koska pakkovangit hutiloivat työssään. Näiden sotavankien myöhempiä vaiheita ei tiedetä.


title: Pjotr Jermakov

text: Jermakov kertoi karmean – joskin paljon myöhemmin täysin tuulesta temmatuksi todistetun - tarinan keisariperheen lopusta amerikkalaiselle lehtimiehelle ja maailmankulkuri Richard Halliburtonille vuonna 1935, ja lehtimiehen mukana tieto levisi maailmalle. Halliburton julkaisi "Tsaarin tappajan kuolinvuodelausunnon" useissakin lehdissä ja matkakirjassaan "Seven league boots". Jermakovin mukaan aivan kaikki ruumiiden jäännökset, myös pääkallot ja hampaat, poltettiin tuhkaksi bensiinin ja rikkihapon avulla, ja hän sanoi että itse levitteli tuhkan myrskytuuleen lapiolla kuorma-auton lavalta. Tähän uskottiin yli puoli vuosisataa.


title: Pjotr Jermakov

text: Todellisuudessa ruumiit vietiin hylätylle kultakaivokselle, mutta niitä ei paloiteltu kirveellä, ei myöskään poltettu eikä käytetty rikkihappoa niiden tuhoamiseen. Ainoastaan vaatteet poltettiin. Ruumiit heitettiin osittain veden täyttämämään kaivosonkaloon. Kaivosta yritettiin saada räjäyttämällä sortumaan, siinä kuitenkaan onnistumatta. Tämän jälkeen alastomat ruumiit päätettiin nostaa ylös köysien avulla ja viedä ne syville rautakaivoksille Moskovan valtatien varteen. Ne oli määrä upottaa veden täyttämiin syviin kaivoskuiluihin käyttämällä kiviä painoina. Auton kuitenkin upottua matkalla mutaiseen metsätiehen päätettiin ruumiit haudata siihen. Tämä hätäisesti tehty päätös osoittautui ovelaksi, sillä valkoiset eivät tätä hautaa koskaan löytäneet.


title: Pjotr Jermakov

text: Jurovski kuoli sairauteen ennen toista maailmansotaa; hän kuitenkin jätti pojalleen suuren määrän papereita työuransa ajalta, ja joukossa oli myös hiilipaperikopiot tsaariperheen teloitusta ja ruumiiden hävittämistä koskevasta, Trotskille osoitetusta salaisesta muistiosta. Tämän tärkeän asiakirjan sai ensin haltuunsa tsaariperheen jäännökset löytänyt elokuvaohjaaja Geli Rjabov, joka luovutti ne lopulta aikakautensa johtaville Romanov -tutkijoille, amerikkalaisille Suzanne ja Robert K. Massielle.


title: Pjotr Jermakov

text: Muistio paljasti vääjäämättä, että esimerkiksi pääkallot olivat jääneet ehjiksi ja että jäännökset oli haudattu kaksi kertaa: ensin kaivoskuiluun ja sitten soistuneeseen kohtaan metsässä, johon kaivoksesta nostettuja jäännöksiä kuljettanut kuorma-auto oli juuttunut. Täälläkään ruumiita ei poltettu, vaan ne valeltiin rikkihapolla tunnistamisen estämiseksi.


title: Pjotr Jermakov

text: Hauta avattiin virallisesti 1991, ja sieltä löydettiin muut ruumiit paitsi Aleksein ja yhden tyttären. Heidän jäännöksensä löydettiin kuitenkin toisesta hautapaikasta lähistöltä vuonna 2007.


title: Pjotr Jermakov

text: Jermakovin sanottiin olleen kuolemaisillaan kurkkusyöpään Halliburtonin vierailun aikana, mutta kuitenkin hänen kuntonsa parani aivan ihmeellisesti sotavuosina. Jermakov kuoli lopulta kotonaan vuonna 1953.


title: Dawson’s Creek

text: Dawson’s Creek oli yhdysvaltalainen saippuasarja, jota tehtiin vuosina 1998–2003. Sarjan pääosassa olivat muun muassa James Van Der Beek, Katie Holmes, Joshua Jackson, Michelle Williams ja Kerr Smith. Sarja kertoi nuorista ja heidän välisistä suhteistaan. Sarja olikin erityisen suosittu nuorison keskuudessa.


title: Täältä ikuisuuteen

text: Täältä ikuisuuteen voi tarkoittaa seuraavia asioita:


title: Niklas Zennström

text: Niklas Zennström (s. 16. helmikuuta 1966 Järfälla) on ruotsalainen yrittäjä. Yhdessä Janus Friisin kanssa he ovat kehittäneet KaZaA- ja Skype-ohjelmistot. Tällä hetkellä hän kehittää P2PTV-sovellus Joostia.


title: Mystikal

text: Mystikal ("Michael Lawrence Tyler", 22. syyskuuta 1970) on yhdysvaltalainen rap-artisti ja näyttelijä New Orleansista. Hän aloitti räppäämisen vuonna 1987 ja onkin uransa aikana työskennellyt mm. Master P:n, Snoop Doggin, Ludacriksen, Busta Rhymesin ja Lil Waynen kanssa.


title: Mystikal

text: Mystikalilla on ollut ongelmissa lain kanssa. Kesäkuun 6. päivä 2003 Tyler tunnusti louisianalaisessa oikeussalissa syyllisyytensä väkivaltaiseen seksuaaliseen hyväksikäyttöön ja kiristykseen. Hänet tuomittiin 15. tammikuuta 2004 vankilaan kuudeksi vuodeksi. Tyler onnistui välttämään elinkautisen vankeusrangaistuksen ns. "plea bargainin" avulla.


title: Mystikal

text: Kärsiessään Louisianan osavaltion vankilassa rangaistustaan, Tyleriä vastaan nostettiin syytteet veronkiertorikoksista vuosilta 1998 ja 1999. Liittovaltion oikeus tuomitsi hänet vuodeksi vankilaan, mutta Tyler sai suorittaa vuoden vankeusrangaistuksensa samanaikaisesti kuin rangaistukset seksuaalisesta hyväksikäytöstä sekä kiristyksestä, eikä uusi tuomio näin ollen lykännyt hänen vapautumistaan. Tyler vapautui vankilasta 14. tammikuuta 2010 ja on siitä lähtien asunut rekisteröitynä seksuaalirikollisena Prairievillessa, Louisianassa.


title: Mystikal

text: Vuonna 2017 uutisoitiin Tylerin olevan syytettynä raiskauksesta. Raiskauksen kerrotaan tapahtuneen 22. lokakuuta vuonna 2016 Legends of Southern Hip-Hop -kiertueen aikana.


title: Massive

text: Massive () on ammattilaistason tietokoneanimaatio- ja tekoälyohjelmisto, jota käytetään suurten agenttijoukkoefektien luomiseen elokuvia ja televisiota varten. Sitä on käytetty muun muassa "Tarussa sormusten herrasta."